ANN M MARTIN Seria: Clubul bonelor Volumul 2 CLAUDIA ŞI TELEFOANELE ANONIME Original: Claudia and the Phantom Phone Calls (1986) Traducere din limba engleză de: IVONA BERCEANU virtual-project eu 2020 CAPITOLUL UNU Seara a fost sumbră şi a bătut vântul, cu ploaia curgând şiroaie din norii grei care acopereau luna Mi s-a părut că era noaptea perfectă pentru: a) a te cuibări în pat, cu Fantoma de pe dealul cu pini – un roman de mistere cu adevărat înfricoşător despre Nancy Drew –, mâncând cu beţişoarele de lemn dulce pe care le ascunsesem în biroul meu, şi b) a pune pe roate viaţa pe care o începusem, visând cu ochii deschişi la Trevor Sandbourne Dar „Nu”, mi-a spus tata, „temele sunt pe primul plan, Claudia”, şi cu tata nu te pui În plus, eu şi părinţii mei avem o înţelegere, şi anume, dacă îmi fac toate temele în fiecare seară (cu cineva din familie care să mă supravegheze), pot merge în continuare la cursurile de pictură Ce e şi mai important, pot să rămân în Clubul Bonelor Clubul Bonelor a fost ideea prietenei mele, Kristy Thomas, în urmă cu ceva timp, la începutul clasei a şaptea Kristy, care locuieşte peste drum, merge foarte des să aibă grijă de copii Şi eu, Claudia Kishi, fac la fel, precum şi cea mai bună prietenă a lui Kristy, Mary Anne Spier, care locuieşte în casa vecină cu a lui Kristy Aşadar, ea a venit cu ideea ca noi trei să ne unim şi să formăm un grup de bone, să ne facem publicitate şi să deschidem o mică afacere, ceea ce am şi făcut În plus, am rugat-o pe noua mea prietenă, Stacey McGill, să ni se alăture, iar ea a acceptat Clubul Bonelor funcţionează foarte bine Oamenii au aflat despre noi şi ne sună tot timpul, iar acum, fiecare dintre noi are mai multe cereri decât înainte de înfiinţarea Clubului Bonelor, deci era important să mi se dea voie să rămân înscrisă în el Dar a fost cât pe ce să o sfeclesc atunci când conducerea şcolii le-a trimis părinţilor mei o scrisoare, prin care erau anunţaţi că nu învăţ cât aş putea învăţa, şi chestii de genul ăsta Părinţii mei sunt obişnuiţi cu astfel de scrisori – le primesc cam de două ori pe an –, dar la vestea că nu-mi făcusem aproape nicio temă de la începutul şcolii nu se aşteptaseră Acela a fost momentul în care mama şi tata au stabilit noile reguli Chestia e că temele sunt atât de plictisitoare, încât abia mă pot concentra la ele Şi sunt inutile Cui îi pasă dacă „>” înseamnă mai mare sau mai mic, sau cu cât este egal „x”? (De altfel, de ce să te deranjezi să afli, când „x” este egal de fiecare dată cu altceva?) Singurul lucru legat de şcoală pe care îmi place să-l fac este să citesc, dar profesorii reuşesc să ucidă şi plăcerea asta Lor nu le pasă că eu deduc cine este răufăcătorul înaintea detectivului din poveste Lor nu le pasă decât de faptul că nu ştiu ce este un adverb Şi lucrurile n-ar sta chiar atât de rău dacă n-ar fi Janine Janine este sora mea Are cincisprezece ani şi este un geniu fără doar şi poate Are un IQ de 196, ceea ce înseamnă peste nivelul mediu de 100, şi mai mult decât cei cu un IQ peste medie, de 120, şi chiar peste nivelul geniului, care este de aproximativ 150 De fapt, îţi voi spune un secret IQ-ul meu depăşeşte, de asemenea, nivelul mediu Toată lumea a rămas uimită, pentru că abia reuşesc să scriu, dar tocmai de-aia mă presează profesorii atât de tare Sunt inteligentă, dar nu sunt o elevă silitoare Mi se spune că, dacă aş fi atentă şi m-aş concentra, m-aş putea descurca bine la şcoală Dar cui îi pasă? Nu aş ajunge niciodată la nivelul lui Janine Nici nu ştii cum e să ai o soră mai mare care să fie un geniu (cu excepţia cazului în care, desigur, te-ai pricopsit şi tu cu una la fel) Nu-i poţi spune nici cel mai banal lucru Ieri dimineaţă, eram pe punctul de-a ieşi din casă şi i-am spus: „Janine, e frig afară Mama vrea să închizi geamul înainte să pleci la şcoală” Şi ştii ce mi-a răspuns? „Mi se pare fascinant faptul că, în societatea noastră, încercăm să reglăm temperatura mediului înconjurător, în loc să ne adaptăm la el temperatura propriului corp Este mult mai dificil şi, totodată, extrem de ineficient Popoarele primitive şi oamenii din diferite alte societăţi existente astăzi au tendinţa de a simplifica totul prin adăugare sau îndepărtare de haine, în timp ce noi suntem îndemnaţi să folosim calorifere electrice şi aparate de aer condiţionat” Nici nu ştiam că există cuvântul „popoare” Oricum, revenind la acea seară sumbră, tata mi-a spus că trebuie să îmi fac temele şi a decis că venise rândul lui Mimi să mă ajute Normal ar fi să-mi fac temele singură, dar cineva din familie stă lângă mine ca să se asigure că nu visez cu ochii deschişi, că îmi fac fiecare temă complet şi că urmez instrucţiunile şi cerinţele, şi îmi răspunde la întrebări, în cazul în care aş avea vreuna Nu se pune problema să facă temele în locul meu, dar uneori o pot îndupleca pe Janine să-mi dea răspunsurile Asta pentru că temele mele sunt atât de plictisitoare pentru ea, după cum obişnuieşte să-mi spună cel puţin de două ori, când e rândul ei să mă ajute, încât ar face orice ca să le termin mai repede Ei bine, îmi pare rău Îmi pare rău că nu mă pricep la trigonomulus, sau ce-o mai fi studiind ea Nu putem fi cu toţii savanţi Mimi, bunica mea, e ajutorul ideal pentru mine Este liniştită, blândă şi răbdătoare Familia mea are origini japoneze, iar Mimi şi bunicul meu (care a murit cu mult înainte să mă nasc eu) au adus-o pe mama în Statele Unite pe vremea când era doar o fetiţă Mama nu are deloc accent (la fel ca tata, care a venit în Statele Unite de mic copil), dar Mimi vorbeşte cu un accent plăcut şi cu r-urile mai pronunţate, care îmi amintesc de o navă pe mare Şi este foarte, foarte politicoasă; nu rosteşte niciodată un cuvânt aspru Mi-am scos manualul de ştiinţe sociale — Ce avem între coperţile acestei cărţi? m-a întrebat Mimi, care crede despre cărţi că sunt ochii cu care privim în inimile şi vieţile altor oameni (sau ale altor popoare?) Aşa mi-a spus ea odată — Ştiinţe sociale, i-am răspuns Astăzi am studiat la şcoală capitolul trei Acum trebuie să răspundem la întrebările cuprinse în temele de discuţie de la sfârşitul capitolului Mimi, dacă sunt teme de discuţie, de ce nu le discutăm? De ce ne pune domnul Miller să scriem? — Nu ştiu, draga mea Claudia, dar dacă aşa sună tema, atunci trebuie să o faci după cum doreşte profesorul tău — Ştiu Frăţioare, şi încă ce bine ştiam Cu câteva săptămâni în urmă, aş fi scris răspunsuri monosilabice sau nu mi-aş fi făcut tema deloc Acum nu mai exista nicio cale de scăpare M-am pus pe scris Mimi mă ţinea sub observaţie şi, din când în când, îmi atrăgea atenţia asupra vreunei greşeli de ortografie sau de punctuaţie După ştiinţele sociale au urmat matematica, engleza, şi, în sfârşit, am terminat! Am suspinat cu năduf amestecat cu plictiseală — Şi ce vei face acum, scumpa mea? a întrebat Mimi — Reiau Fantoma de pe dealul cu pini, i-am răspuns, închizând cu o bufnitură manualul de engleză Mimi e singura din familie care ştie despre cărţile mele cu Nancy Drew Mama şi tata mi-ar spune să citesc nişte cărţi mai de oameni mari, iar Janine mi-ar sugera să citesc ceva mai de Doamne-ajută (În viziunea ei, o carte cu adevărat bună, cu care să te cuibăreşti în faţa focului, este Izvoarele tradiţiilor sociale americane, şi chiar în clipa asta o devorează de parcă n-are să mai citească alta în viaţa ei ) — Şi ce se întâmplă în Fantoma de pe dealul cu pini? m-a întrebat Mimi — Oo, e înfricoşător, nu glumă! — Îţi place să te sperii, scumpo? — Păi, da, cred că da Adică, atunci când e vorba doar de-o carte, e amuzant Uită-te afară, Mimi! Vai, ce mai răscoleşte vântul copacii şi cum fulgeră! Este noaptea perfectă să citeşti un roman de mistere Mimi a zâmbit — Înfricoşător Este aproape Halloweenul, a remarcat ea Au mai rămas doar câteva săptămâni Am încuviinţat din cap — Dar cred că sunt prea mare ca să mai cânt pe la uşi „ne daţi ori nu ne daţi” — Păi atunci, poţi să te costumezi şi să ne ajuţi să împărţim bomboane copiilor Sunt sigură că este aproape la fel de distractiv ca pe vremea când mergeaţi voi să colindaţi Mimi ştie cât îmi place să mă costumez Este foarte important pentru mine Cred că hainele sunt grăitoare pentru cel care le poartă De asemenea, din moment ce trebuie să te îmbraci în fiecare zi, de ce să nu te şi distrezi puţin? Hainele convenţionale arată demodate şi e plictisitor să le porţi De-aia nu le prefer Îmi plac culorile vii, ţesăturile cu imprimeuri mari şi accesoriile amuzante, cum ar fi cerceii din pene Poate pentru că sunt pictoriţă Nu ştiu Astăzi, de exemplu, port pantaloni violet care îmi vin exact până sub genunchi şi sunt prinşi cu bretele, am colanţi albi cu ceasuri imprimate pe ei, o cămaşă mov în carouri şi o pălărie asortată, tenişi înalţi şi cercei-homar Hainele de genul ăsta mă definesc Îmi plac şi costumaţiile, şi cred că îmi va fi dor să dau un spectacol anul acesta Dar, aşa cum a sugerat Mimi, aş putea să-mi fac un costum pe care să-l port doar când voi împărţi bunătăţi copiilor Poate mă voi îmbrăca în Ştrumf Machiajul albastru mi se pare haios M-am ridicat — Mulţumesc că m-ai ajutat, Mimi Aş vrea să faci asta în fiecare seară — Ştiu, Claudia mea, dar cred că este mai bine să facem cu rândul În unele seri sunt ocupată, iar mama şi tatăl tău sunt la fel de încântaţi ca mine să te vadă lucrând — Aşa e Şi-atunci Janine de ce trebuie să mă ajute? Poate din cauză că temele mele sunt atât de plictisitoare nu suportă nimeni să stea cu mine mai mult de o singură seară – nici măcar Mimi şi cu cât mă ajută mai rar, cu atât mai bine (pentru ei) Eram pe la jumătatea scărilor când mi-am amintit ceva M-am întors şi am fugit înapoi la parter — Mimi? am strigat — Da, scumpo! Tocmai se cuibărea comod în bârlogul ei, cu o carte groasă în mână — M-am gândit la ceva Aş vrea să-ţi fac portretul La ora de desen, am primit două proiecte în acest semestru: unul cu natură moartă şi altul cu un portret Ambele trebuie realizate în ulei Mimi va fi modelul pentru portretul meu — Te deranjează? am întrebat-o Vom lucra cam o jumătate de oră, cel mult — E foarte bine Mimi a pus cu grijă un semn la pagina la care rămăsese M-a urmat în camera mea Ştiu că artiştii ar trebui să picteze la lumina zilei, dar între şcoală şi munca de bonă nu-mi rămâneau prea multe ore cu lumină Trebuia să mă mulţumesc să pictez în camera mea, unde erau aprinse toate becurile Am rugat-o pe Mimi să se aşeze în fotoliu, mi-am aranjat şevaletul şi m-am apucat de treabă Era a treia oară când Mimi poza pentru mine, iar tabloul începea să prindă contur — Mimi? am spus după câteva minute Povesteşte-mi despre copilăria ta în Japonia Mimi mi-a zâmbit şi a început să depene povestea pe care o auzisem de atâtea ori înainte Se pricepea să vorbească fără să se mişte — Am crescut într-o familie ce semăna mult cu a ta Locuiam cu părinţii, cu sora mai mare şi cu bunicul, tatăl tatălui meu — Mimi, am întrerupt-o eu brusc Te-ai înţeles bine cu sora ta? — O, da, a răspuns Mimi Îmi era cea mai bună şi dragă prietenă Învăţam împreună şi ne jucam împreună Eram mereu pe urmele ei şi încercam să o imit în toate cele Era foarte răbdătoare cu mine — De ce eu şi Janine nu suntem prietene? am întrebat-o, încruntându-mă la portret — Ca să fii prieten cu cineva este nevoie de muncă, a răspuns Mimi molcom Pentru a fi prieten bun cu cineva, trebuie să petreci timp cu el Trebuie să stai de vorbă şi să încerci să-l înţelegi Aşa te-ai împrietenit tu cu Kristy, Mary Anne şi Stacey — Dar cu Janine este imposibil să vorbeşti, am ripostat Şi nu are niciodată timp pentru mine Ei, nu chiar aşa, aproape niciodată Mă ajută cu temele, dar asta nu se pune — Şi tu? Tu îţi faci timp pentru sora ta? — Nu foarte des — Într-o zi, veţi fi prietene, a spus Mimi M-am întors la portretul ei, iar ea şi-a continuat istorisirea Mai târziu, după ce a plecat din camera mea, am scos din birou beţişoarele de lemn dulce şi cartea cu Nancy Drew de sub saltea, unde o ţineam ascunsă împreună cu o pungă de bomboane în formă de butoiaşe de bere Ajunsesem la capitolul paisprezece din Fantoma şi cartea devenise foarte interesantă Chiar şi aşa, în timp ce mestecam beţişoarele de lemn dulce, gândurile mele au început să rătăcească, şi au rătăcit direct la Trevor Sandbourne Am pus cartea jos Trevor Sandbourne este cel mai chipeş băiat din toate clasele de-a şaptea ale Şcolii Gimnaziale Stoneybrook Şi întâmplarea face ca el să aibă cel mai romantic nume de pe tot mapamondul Trevor are părul negru ca abanosul, ochii negri şi pistrui pe nas Când străbate holurile, are o privire serioasă şi pare cufundat în gânduri, şi scrie poezii pentru The Literary Voice, revista care publică creaţiile literare ale şcolii noastre Nu am visat niciodată că mă voi îndrăgosti de un poet Singura problemă este că Trevor şi cu mine nu am petrecut nici măcar o oră împreună, aşa că nu ne cunoaştem Probabil nici nu ştie că exist Ţârrr! Sunetul telefonului m-a făcut să tresar M-am întins după el, întrebându-mă dacă există cumva vreo şansă ca la celălalt capăt al firului să fie Trevor — Alo? — Bună, Claud Sunt eu — Bună, Stacey — Ce faci? — Mă gândesc la Trevor Sandbourne Tu ce faci? — Mă gândesc la Sam Thomas (Sam Thomas este unul dintre fraţii mai mari ai lui Kristy, iar Stacey este îndrăgostită de el Personal, cred că e prea bătrân pentru ea E în anul întâi de colegiu ) Am oftat A oftat şi Stacey — Am primit vreun apel pentru Clubul Bonelor? m-a întrebat ea după o clipă — Nu — Serios? — Serios Sediul clubului se află în dormitorul meu Acest lucru se datorează faptului că, dintre noi patru, doar eu am telefon în cameră Şi asta nu e tot! Am un număr dedicat pentru club Clubul Bonelor se întruneşte de trei ori pe săptămână în camera mea şi, dacă oamenii sună în timpul unei întâlniri, pot să contacteze patru bone deodată, aşa că în mod cert fac rost de îndată de o bonă După cum spune Kristy: „În asta constă farmecul clubului” Desigur, oamenii ne pot suna pe fiecare în parte, pe numerele noastre de acasă, oricând altcândva, plus că eu mai primesc apeluri pe numărul clubului şi în afara programului nostru de întâlniri Când se întâmplă aşa, trebuie să notez toate informaţiile privind cererea, cum ar fi ziua, despre câţi copii este vorba şi până la ce oră vor fi plecaţi părinţii, chestii de genul ăsta Apoi, trebuie să comunic datele şi celorlalte membre ale clubului înainte să sun clientul şi să îi confirm care dintre bone va prelua programarea Recunosc faptul că, de câteva ori, am acceptat oferta pe loc Dar nu mi s-a părut foarte drăguţ din partea lui Stacey să insinueze că fur eu toate programările, iar lor nu le las niciuna Stacey a oftat din nou — Te supără ceva? am întrebat-o — Nu, doar că mi-aş dori să-mi fac mai multe cunoştinţe, atâta tot — Îţi vei face, Stace Uite, n-au trecut nici două luni de când ai venit aici E nevoie de timp ca să legi prietenii noi Stacey şi părinţii ei se mutaseră din New York în Stoneybrook, Connecticut, în august — Aşa o fi, a zis ea — Am putea să ne vedem cu Kristy şi Mary Anne sâmbătă Adică, să facem şi altceva în afară de a ne întâlni pentru club Eşti liberă sâmbătă? — Sunt întotdeauna liberă, a spus Stacey — Of, haide, ştii bine că nu eşti Ai o mulţime de cereri de babysitting şi, în plus, mereu te duci la New York cu părinţii tăi — Asta-i una, şi să ai prieteni e alta — Atunci, haide să facem ceva sâmbătă, vrei? Am să le sun pe Kristy şi pe Mary Anne — De acord — Ne vedem mâine, Stace — Bine Pa! — Pa! Am închis telefonul şi m-am uitat pe geam să văd cum plouă Nu va fi uşor să găsim ceva de făcut cu care tatăl cel sever al lui Mary Anne să fie de acord, sau care să fie acceptabil pentru dieta strictă a lui Stacey, dar eu eram ferm hotărâtă să ieşim împreună A doua zi, urma să vorbesc cu Kristy şi Mary Anne la şcoală Apoi am reluat lectura Fantomei de pe dealul cu pini CAPITOLUL DOI Stacey, Kristy, Mary Anne şi cu mine ne-am întâlnit sâmbătă, dar nu aveam nicio idee ce-am putea face toate patru Lui Mary Anne nu i se dădea voie să meargă cu bicicleta la mall Stacey nu avea voie să mănânce bezele coapte, nici îngheţată şi nici altceva cât de cât interesant (Are diabet şi trebuie să ţină sub control cantitatea de zahăr pe care o consumă zilnic ) La cinematograful din oraş rula un singur film, pe care Kristy şi cu mine îl văzuserăm deja Aşa că ne-am instalat în curtea din faţa casei lui Kristy Eram răsfirate în toate direcţiile, cu excepţia lui Stacey, care stătea foarte dreaptă, cu picioarele atent încrucişate sub ea Voia să arate bine în eventualitatea în care Sam şi-ar fi făcut apariţia sau ar fi vârât capul pe uşa de la intrare Mary Anne avea ultima ediţie a ziarului The Stoneybrook News în faţa ei, dar nu citea Eram foarte, foarte plictisite — Am putea să urcăm în mansardă şi să cotrobăim prin lada aia plină de jucării antice, pe care mama a primit-o de la bunica, ne-a propus Kristy Stacey şi cu mine am dat ochii peste cap Chiar dacă Mary Anne şi Kristy sunt în clasa a şaptea, la fel ca mine şi Stacey, ele sunt foarte copilăroase Încă nu le interesează băieţii şi vestimentaţia, şi uneori pot să facă cele mai ciudate chestii Mary Anne se mai joacă uneori cu animăluţe de pluş, pe care le îmbracă în fel şi chip Ele chiar arată mai mici decât noi Kristy are părul lung, castaniu, însă nu prea îl aranjează cine ştie ce, şi nişte ochi căprui mari, care, scoşi în evidenţă de machiaj, ar da foarte bine peste câţiva ani Este micuţă de statură, pentru vârsta ei Pare mai degrabă de zece ani Şi Mary Anne are părul castaniu şi ochii căprui Tatăl ei o pune să-şi poarte părul împletit Mă întreb oare cât timp o să mai continue aşa Pe deasupra, amândouă îşi iau pe ele nişte haine de fetiţe – kilt şi bluze simple, lucruri de genul ăsta Stacey, pe de altă parte, se îmbracă aproximativ la fel ca mine Ea este înaltă, zveltă şi cu părul blond, tuns profesionist Pare mai mare de doisprezece ani — Am putea să gustăm acele prăjituri noi, vă ro a început Mary Anne să spună, apoi s-a uitat la Stacey şi s-a oprit, deoarece şi-a amintit de dieta ei specială — Am putea închiria un film, i-am propus eu lui Stacey — Da! a exclamat Kristy — Da! a strigat şi Mary Anne — Video playerul e stricat, a spus Stacey — Of, ce păcat! Am ridicat o frunză de arţar galbenă şi i-am răsucit tija între degetul mare şi degetul arătător — Am să vă spun un secret, le-am zis eu Ei bine, Stacey deja îl ştie, dar nimeni în afară de ea — Cum se face că deja i-ai spus lui Stacey? a întrebat Kristy pe un ton acuzator — Pur şi simplu i-am spus deja, asta-i tot Bine? Am observat schimbul de priviri dintre Kristy şi Mary Anne şi le-am citit gândurile – că Stacey şi cu mine nu le spuneam chiar tot Mă rog, poate că uneori le ascundeam anumite lucruri — Vreţi să aflaţi secretul sau nu? — Da, a spus Kristy îmbufnată — Bine Cum să vă zic eu Am încercat să creez suspans Sunt îndrăgostită! — Ah! a suspinat Mary Anne încet — Chiar eşti? m-a întrebat Kristy concomitent — De cine? m-a întrebat Mary Anne Am oftat adânc — De Trevor Sandbourne Am închis ochii şi m-am sprijinit de arţar — De Trevor Sandbourne? a repetat Kristy Mary Anne m-a fixat cu privirea prin ochelarii ei de citit şi şi-a dat o codiţă la o parte, peste umăr — Cine este Trevor Sandbourne? — Este cel mai fermecător băiat din şcoală — Nu cred c-am auzit de el E tot într-a şaptea, ca noi? — Da, este poet, le-am spus eu încercând să-l descriu — Aha! a exclamat Kristy în toiul descrierii mele Ştiu la cine te referi E foarte tăcut; facem orele de mate împreună Stă pe rândul din spatele meu, chiar lângă Alan Gray — Vai, biata de tine, am spus Alan Gray! Câh! — Mda, a fost de acord Mary Anne, pe un ton plin de dezgust Ceea ce pentru Mary Anne este plin de dezgust, pentru alţi oameni nu e dezgustător deloc Vedeţi voi, Mary Anne locuieşte singură cu tatăl ei, care este foarte, foarte strict şi supraprotector Din cauza lui, Mary Anne este timidă şi „retrasă”, dacă mă înţelegeţi Domnul Spier crede că, dacă soţia i-a murit, el trebuie să exagereze cu grija faţă de educaţia fiicei lui, lucru care o face pe Mary Anne să fie exagerat de politicoasă şi oarecum demodată — Cine este Alan Gray? ne-a întrebat Stacey, reamintindu-ne astfel că era nou-venită în Stoneybrook — Alan Gray, i-a răspuns Kristy cu o voce timidă, este cel mai dezgustător băiat din întregul nostru sistem solar A fost oribil încă de la grădiniţă Ba poate chiar din naştere Şi-ţi spun sincer că nu-i plăcut deloc când stă în spatele tău la şcoală Ieri, i-a spus domnului Peters că am întârziat la oră pentru că a trebuit să merg la doctor ca să mă cureţe de purici — Ce oribil! a exclamat Stacey — Ştiu Mă urăşte de-adevăratelea Se ia de mine de două ori mai des decât de alţii — Păi, tu eşti singura fată care i-a ţinut vreodată piept, ai uitat? am subliniat eu — Mda, a mormăit Kristy, cu un rânjet pe faţă Pe chipul lui Mary Anne s-a aşternut un zâmbet discret, pentru că şi-a amintit atunci de subiectul de la care porniserăm Până şi lui Mary Anne i s-a părut amuzant — Ce? a întrebat Stacey, vădit frustrată — Clasa a cincea, am început Anul în care Kristy, Mary Anne, Alan şi cu mine am fost în aceeaşi clasă Kristy i-a copt-o bine de tot lui Alan El ne şicanase fără încetare tot anul – pe fete, de fapt –, şi, în iunie, ne ajunsese până peste cap Aşa că într-o zi, Kristy a venit la şcoală şi s-a lăudat toată ziua cu pachetul de prânz minunat pe care i-l pregătise mama ei: o brioşă de ciocolată, Fritos, salată de fructe, un sandviş cu brânză şi şuncă, două ciocolate Hershey’s Kisses – marfă, nu glumă Kristy ne-a spus că le primise drept recompensă sau ceva de genul ăsta Apoi ne-a spus că trebuie să aibă grijă de pachetul cu mâncare şi că mai bine îl pune în bancă decât la vestiar Şi bineînţeles că Alan i-a furat punga din bancă în cursul dimineţii! Apoi, la prânz, în sala de mese, a fost un adevărat spectacol când l-a deschis El stătea la masa băieţilor, înconjurat de aceştia, şi noi, fetele, ne uitam la el de la masa vecină Alan era în centrul atenţiei, exact aşa cum îi plăcea — Şi exact cum mi-am dorit! a adăugat Kristy — Corect Alan a scos încet toate pachetele şi cutiile din pungă şi le-a înşirat în faţa lui Apoi s-a apucat să le deschidă Într-o cutie a găsit păianjeni morţi, iar în alta, o turtă din nisip — David Michael îmi făcuse rost de păianjeni, a spus Kristy (David Michael este fratele mai mic al lui Kristy şi avea patru ani pe atunci ) — Era împachetat chiar şi un sandviş cu muşte false lipite pe el Stacey a început să chicotească — A fost super! a exclamat Mary Anne Toată lumea a râs Kristy îşi făcuse un pacheţel cu mâncare în plus pentru prânz, pe care îl ţinuse la vestiar Toată după-amiaza aceea, colegii nu au contenit să-i spună cât de fantastică fusese farsa ei — Singurul lucru rău, a adăugat Kristy, este că, de atunci, Alan mă şicanează în mod constant, doar ca să nu-şi piardă reputaţia E ca ciuma — Slavă Cerului că Trevor nu-i aşa! am zis eu — Dacă era aşa, nu te-ai fi îndrăgostit de el, a subliniat Stacey, dând la o parte cu mâna o şuviţă de păr blond şi creţ care îi intra în ochi — E-adevărat! Poeţii sunt sensibili şi atenţi Apoi s-a aşternut tăcerea Mary Anne răsfoia plictisită The Stoneybrook News — Magazinul Taylor va face o campanie de reduceri, a anunţat ea — Hm Am închis ochii, încercând să-mi conturez imaginea lui Trevor în minte — În această săptămână a avut loc un incendiu la mall — Hm — Toată lumea ar trebui să-şi facă vaccinul antigripal până în noiembrie — Hm — Auuu! Kristy, Stacey şi cu mine am sărit ca arse — Ce-i? Ce-i? am strigat toate Mary Anne a pălit Cu o mână tremurândă, ne-a arătat ziarul Cu cealaltă, îl ţinea departe de ea, de parcă ar fi muşcat-o — Este ceva pe ziar? am ţipat, sărind într-o parte Eu urăsc păienjenii din toată inima — Nu, în ziar! a reuşit să îngaime Mary Anne Kristy i l-a luat din mână şi, împreună cu Stacey, s-a aşezat în genunchi şi s-a aplecat deasupra paginii indicate de Mary Anne — „Un porc furios a făcut ravagii”? a întrebat Kristy după ce a citit titlul scris cu cele mai mari litere — Nu! a strigat Mary Anne — „Şofer de tir care şi-a ieşit din minţi?” a continuat Stacey — Nu! — Atunci ce este, Mary Anne? Spune-ne odată! am strigat Ne scoţi din minţi! Mary Anne s-a mai calmat puţin Apoi a luat ziarul şi a citit următoarele: — „Autorul Apelurilor Fantomă într-un acces de furie în Mercer” Şi-a dres glasul şi s-a uitat la noi Apoi şi-a reluat lectura: „Hoţul, poreclit de poliţie Autorul Apelurilor Fantomă, a dat din nou lovitura în Mercer marţi noaptea Urmărindu-i modul de operare din spargerile anterioare, el începe prin a da un telefon, de data aceasta la familia Thornton şi Sophia Granville, de pe strada Witmer Court numărul 236, imediat după ora patru după-amiaza Niciodată nu zice nimic, doar închide atunci când cineva răspunde la telefon Familia Grandville a plecat de acasă la 19 30, la o şedinţă a consiliului şcolii Când cei doi s-au întors, la ora 22 15, au descoperit că toate bijuteriile doamnei Granville dispăruseră Nu lipsea nimic altceva, deşi în casă se mai găsea o cantitate considerabilă de argintărie, precum şi faimoasa şi foarte valoroasa colecţie de monede a familiei Aceasta este a şasea casă pe care Autorul Apelurilor Fantomă a jefuit-o în ultimele două săptămâni, şi a doua casă din Mercer Primele patru spargeri au avut loc în New Hope” Mary Anne s-a oprit din citit — Aşa, şi? Ce-i atât de înspăimântător în povestea asta? a întrebat Stacey Ar trebui să auziţi câte se-ntâmplă în New York în fiecare zi — Dar nu-nţelegi?! a întrebat Mary Anne Se apropie din ce în ce mai mult de Stoneybrook, şi de noi Mai întâi New Hope, apoi Mercer Stoneybrook este cel mai apropiat oraş de Mercer — Oricum, se află la o distanţă de treizeci de kilometri, am adăugat eu Hoţul fură întotdeauna bijuterii? — Da, a răspuns Mary Anne Doar bijuterii, în paragraful următor scrie că ştie dinainte ce caută Iată partea înfricoşătoare: el sună la acele familii ca să afle dacă este cineva acasă Dar, uneori, chiar dacă oamenii sunt acasă, el tot îi jefuieşte, şi ei nu-şi dau seama decât după ce observă lipsa bijuteriilor El se află în casă în acelaşi timp cu proprietarii Nu a atacat niciodată pe nimeni, dar ce credeţi că ar face dacă ar da nas în nas cu cineva, în mijlocul jafului? Gândiţi-vă numai! a continuat ea Noi, când mergem la anumite familii ca să avem grijă de copiii lor, nu ştim ce bijuterii au — Ah! Dar nimeni de pe-aici nu este aşa de bogat ca familia Granville — Poate că nu contează, a spus Kristy Şi dacă Autorul Apelurilor Fantomă urmăreşte familia, ca să vadă când pleacă părinţii? Ar putea să dea spargere totuşi, ştiind că în casă nu sunt decât nişte copii şi o bonă — Nu ştiu ce să zic, a spus Stacey Cred că vă faceţi griji degeaba Dintr-odată, mi-am dus mâna la gură — Vai de mine! am strigat — Ce-i? au sărit fetele — Când am fost la familia Marshall miercuri, telefonul a sunat de două ori, şi de fiecare dată când am răspuns, cel care sunase a închis fără să spună nimic — Vai, nu se poate! — Glumeşti! — Am impresia, a spus Kristy, c-ar trebui să întrunim de urgenţă Clubul Bonelor – chiar acum CAPITOLUL TREI Membrele Clubului Bonelor s-au strâns neliniştite în dormitorul meu — Dar asta e cumplit, a gemut Kristy Cum putem să lucrăm ca bone în condiţiile astea? Nimeni n-a rostit nicio vorbă Ca să mai detensionez atmosfera, am scos o tabletă uriaşă de ciocolată din caietul meu, am dat jos învelitoarea şi le-am oferit câte o bucăţică lui Kristy şi Mary Anne Nici măcar nu m-am sinchisit de faptul că Stacey nu putea să mănânce Noi trei am mâncat în tăcere — Uite, a spus Stacey după un timp, cred că ne facem griji degeaba Autorul Apelurilor Fantomă nici măcar n-a jefuit pe nimeni din Stoneybrook, deci probabil că se află încă la cel puţin treizeci de kilometri depărtare Apoi s-a întors către Mary Anne De ce eşti atât de sigură că va veni încoace? Poate că atunci când o să vadă că poliţia e pe urmele lui, o s-o şteargă de aici şi o să se ducă să jefuiască oameni din Oklahoma — E-adevărat, a zis Mary Anne încet — Şi în al doilea rând, dacă suntem bone la cineva care chiar are în casă o bijuterie extraordinară, despre care Autorul Apelurilor Fantomă a auzit, nu credeţi că aţi fi aflat şi voi de existenţa ei? Vreau să spun că, atunci, n-ar mai fi niciun secret, nu? — Şi asta-i adevărat, i-am spus, dar ei bine, ce-ar fi dacă în timpul cât am lucra ca bone la cineva acasă s-ar da o spargere acolo? Nu mă refer neapărat la Autorul Apelurilor Fantomă, ci în general, la orice hoţ S-ar putea întâmpla, ştiţi, şi ar trebui să fim pregătite — Ai dreptate, a aprobat Kristy Bonele profesioniste trebuie să fie pregătite pentru orice — Poate că ar trebui să inventăm un cod pe care să-l folosim între noi la telefon ca să ne dăm de veste că trebuie sunat la poliţie Să presupunem că am grijă de Jamie Newton şi aud că intră un hoţ în casă Bun Vreau să sun la poliţie, dar în aşa fel încât hoţul să nu audă că eu anunţ poliţia, înţelegeţi? — Da, am aprobat toate în cor — Deci, în acest caz, o sun pe Claudia, de exemplu, şi-i spun: „Bună, sunt Stacey Mi-ai găsit panglica roşie?” Acesta e semnalul că am probleme şi că o rog pe Claudia să sune la poliţie — Aha, ce idee grozavă! a exclamat Kristy — Da! a aprobat şi Mary Anne Dar de unde să ştie Claudia adresa la care te afli? Cum să ştie ea unde să trimită poliţia? — Hm Bună întrebare, am spus Dacă hoţul ascultă convorbirea de la un alt telefon din casă? N-o să pot spune pur şi simplu: „Bine, o să sun la poliţie Unde eşti?” Nu ţi-ar fi de prea mare ajutor — Of! Să asculte la alt aparat! Sună înfricoşător de-a binelea! a ţipat Kristy — Dar se poate întâmpla, am spus Aşa s-au petrecut lucrurile în thrillerul ăla, Noaptea Ciudăţeniilor Ştii, cel în care o găsesc pe bona aia — Stop! Stop! Stop! Numai spune nimic! Nu vreau să ştiu! a strigat Kristy — Bine, încetez, am spus, dar ideea e că ar trebui să ştim întotdeauna unde se află fiecare dintre noi — Ei bine, a spus Mary Anne, există un registru cu programări Noi ţinem evidenţa programărilor în registru, şi tot acolo notăm celelalte informaţii importante pentru club Kristy ne-a pus să ţinem un jurnal al clubului După ce terminăm programul de babysitting la cineva, trebuie să descriem cum a decurs totul Astfel, celelalte membre pot afla despre problemele pe care le-am întâmpinat cu copiii, cu familiile respective sau cu casele lor, ca să ştim la ce să ne aşteptăm pe viitor când acceptăm să-i oferim serviciile noastre acelui client Ar trebui să menţionez aici că fiecare dintre noi deţine o titulatură în cadrul Clubului Bonelor Mary Anne este secretară, motiv pentru care se gândeşte la registru Kristy a fost numită preşedinte, din moment ce ideea clubului îi aparţine Eu am fost desemnată vicepreşedinte, din moment ce sediul principal este în dormitorul meu şi am un număr de telefon personal Iar Stacey este casieră, deoarece îi plac cifrele — Ce-i cu registrul? a întrebat Stacey — Conţine toate informaţiile – programările noastre, banii câştigaţi, totul Aş putea să-l aduc la şcoală în fiecare zi, ca să ne verificăm orarul Şi, în timpul reuniunilor noastre de vineri după-amiază, am putea să verificăm când suntem disponibile pe durata weekendului În felul acesta, fiecare dintre noi va şti cu certitudine ce fac celelalte – la ce adresă se află — E o idee bună, a spus Kristy, cu excepţia faptului că, în calitate de preşedinte, voi lua asupra mea responsabilitatea de a păstra registrul cât suntem la şcoală Dacă se întâmplă ceva cu el, e vina mea — Nu-i nevoie, am spus Am putea să-l ţinem cu rândul — Nu, e mai uşor dacă îl ţine o singură persoană — Nu mă deranjează Aşadar, propun ca eu să-l aduc la şcoală în fiecare zi — Susţin propunerea ta, a spus Mary Anne, părând uşurată — Bine, a exclamat Kristy — Acum, ce ziceţi de alarmele antifurt? — Ce-i cu ele? am ripostat — Cred că, pentru situaţiile în care se întâmplă ceva ciudat cât timp facem babysitting – un apel telefonic de la cineva care nu vorbeşte, un om suspect care dă târcoale casei, orice ne trezeşte suspiciuni –, ar trebui să punem la cale un fel de alarmă antifurt, ca să ştim măcar dacă cineva a încercat să intre prin efracţie în casă Pentru o secundă, s-a lăsat tăcerea În cele din urmă, Mary Anne a vorbit: — Vrei să zici să punem, de exemplu, o stivă de cutii de aluminiu în faţa uşii, pentru ca atunci când cineva încearcă să intre, să le doboare şi să-ţi dea astfel de veste? — Exact! a exclamat Kristy Asta-i o idee bună! A smuls o bucată de hârtie din caietul meu de ştiinţe sociale şi a scris: 1 Stivuiţi conserve în faţa uşii sau a ferestrei (în interiorul casei) — Dar, a adăugat ea, asiguraţi-vă că nu puneţi lucrurile undeva unde copiii de care aveţi grijă să se poată împiedica Şi asiguraţi-vă că le strângeţi înainte de sosirea părinţilor — În regulă, am fost toate de acord — Bine Alte idei? Claudia? a întrebat Kristy Începea să vorbească de parcă era unul dintre profesorii mei — Nu, am spus eu îmbufnată, simţindu-mă stânjenită Apoi, când mi-am dat seama de Kristy că vorbise şi scrisese întruna, fără să gândească prea mult, am adăugat: Voi aveţi alte sugestii? S-a lăsat o tăcere apăsătoare — Ce ziceţi de o Alertă Mirositoare? a propus spuse Kristy cu un chicotit Mary Anne şi Stacey au râs, dar Kristy mi s-a părut din nou destul de copilăroasă — Şi ce este o Alertă Mirositoare mai exact? am întrebat Kristy nu se putea opri din râs — În afara casei, chiar pe unde urmează să calce hoţul, pui ceva scârbos de nu se poate, cum ar fi nişte gunoi Apoi, când dă spargerea, îi simţi mirosul înainte să-l auzi O Alertă Mirositoare! Nu aveam niciun chef să râd Tot ce am spus a fost: — Ştii, hoţul ar putea fi şi femeie Nu e neapărat să fie bărbat — Of, Claud, a fost o glumă! a zis Kristy Haide, zău! — Ei bine, n-am nici cea mai vagă idee — Bine, bine, o să ne mai gândim Acum am să scriu replicile pentru limbajul nostru codat Voi trebuie să păstraţi secretul Toate cuvintele trebuie să rămână secrete Nimeni nu are voie să ştie codul nostru Vorbesc foarte serios — Bine, am aprobat — Ar trebui să rămânem la fraza propusă de Stacey? a întrebat Kristy — Ce-a propus ea? Am uitat, a spus Mary Anne — Ea a zis aşa: „Mi-ai găsit panglica roşie?” I-am dat replica imediat, bucuroasă că eram în stare să-i răspund ceva: — Adevărat! a exclamat Kristy — Şi asta înseamnă că sunt ceva probleme şi că trebuie chemată poliţia — Cred, am spus eu încet, c-ar trebui să facem cum a propus Stacey, dar că n-ar strica să mai avem câteva cuvinte pentru limbajul codat, astfel încât să putem da mai multe informaţii — Da În cazul în care telefonul este ascultat, persoana care primeşte apelul ar trebui să răspundă codat ca să-i dea de înţeles bonei că mesajul ei a fost recepţionat şi că prietena ei ştie unde se află şi aşa mai departe, a adăugat Stacey — Ce zici de răspunsul ăsta? a sugerat Mary Anne Persoana ar răspunde: „Nu, pe cea albastră” Deşi simplu, este totuşi un cod — Sună bine, a spus Kristy, dar am observat că o treceau fiorii la gândul că un tâlhar i-ar putea intercepta convorbirea telefonică — Cred c-ar trebui să găsim şi o modalitate de-a anunţa pe cineva dacă suntem într-adevăr la mare ananghie, a specificat Stacey, cum ar fi să intre un tâlhar în casă şi să-l fi văzut cu ochii noştri – sau dacă doar ni se pare c-am dat de necaz — Mda, am răspuns E chiar important — Bine, a spus Kristy, ce ziceţi de asta? După ce persoana căreia i se cere ajutor prin telefon spune: „Nu, pe cea albastră”, bona zice: „Atunci am încurcat-o”, dacă există probleme mari, sau „Nu-i nimic”, dacă nu e sigură că sunt probleme — De acord, am aprobat-o noi — Sper că reţin cuvintele întocmai, am spus — Hai să exersăm, a sugerat Kristy Claudia, să zicem că ai grijă de David Michael la mine acasă şi auzi un zgomot la fereastră Ce faci? — O sun pe Stacey, am spus — Să auzim conversaţia ta Aminteşte-ţi că nu ştii unde se află hoţul, nu ştii dacă este un hoţ, deci va trebui să foloseşti codul — Bine Bine, aş ridica receptorul şi aş suna-o pe Stace — Ţârrr! Ţârrr! Ţârrr! a imitat Kristy ţârâitul telefonului Stacey a dus un receptor imaginar la ureche — Alo? — Bună, Stacey Sunt Claud Mi-ai văzut panglica — Nu Mi-ai găsit panglica roşie? m-a întrerupt Kristy — Nu, n-am văzut-o, am răspuns — Claud! Pe bune! Zi cum am stabilit! — Încerc, OK? — Ţârrr! Ţârrr! Ţârrr! — Alo? a răspuns Stacey — Salut, sunt Claudia Ce mai faci? — Nu! Nu „ce mai faci”! a strigat Kristy Treci la subiect N-ai sunat ca să faci conversaţie Eşti speriată de moarte! Am oftat — Bună, Stacey Sunt eu, Claudia Mi-ai mi-ai găsit panglica roşie? Tăcere Apoi Stacey a izbucnit în râs — Am uitat ce trebuie să spun! Kristy avea o privire ucigătoare — Claud, sun-o mai bine pe Mary Anne — Bine — Ţârrr! Ţârrr! — Alo? — Bună, Mary Anne Sunt Claudia Mi-ai găsit panglica roşie? — Nu, n-am găsit-o! — „Nu, pe cea albastră!” a strigat Kristy — Mary Anne, tu ai inventat codul ăsta Ar trebui să-l ştii — Ai dreptate, dar Îl uit S-o luăm de la început, Claud Am exersat încă puţin, până ce am memorat cum trebuie limbajul codat Chiar şi aşa, Kristy ne-a spus că, după ce-o să facă o copie a codului pentru fiecare dintre noi, ar trebui să-l recitim o dată pe zi, ca să ne asigurăm că nu-l uităm Uneori face pe şefa cu noi Mai târziu, în timp ce fetele se pregăteau de plecare, Mary Anne şi-a dus brusc mâna la gură — O, nu! a exclamat — Ce-i? am întrebat — Tocmai mi-a venit o idee Ce-o să se întâmple dacă tata află despre Autorul Apelurilor Fantomă? Pun pariu că n-o să mă mai lase să lucrez ca bonă — Dar am decis că nu trebuie să ne facem griji din pricina Autorul Apelurilor Fantomă, am subliniat eu — Ştiu, dar dacă află despre limbajul nostru codat poţi să uiţi O să aibă motiv să se îngrijoreze Nu cred că s-a gândit la tâlhari şi chestii din astea — Poate c-ar trebui să păstrăm totul secret faţă de părinţii noştri, a fost de părere Kristy Ştiţi cum sunt părinţii Mary Anne are dreptate Sunt mereu îngrijoraţi nevoie-mare Haideţi să ne vedem de treburi ca şi când nu ne-am fi gândit niciodată la toate astea De acord? — De acord! Şedinţa de urgenţă a Clubului Bonelor s-a încheiat Dar aventura noastră abia începea CAPITOLUL PATRU „Uite-l! Uite-l!” mi-am spus emoţionată Întâlnirea cu Trevor constituia întotdeauna un mare eveniment Mă furişam pe coridoarele Şcolii Gimnaziale Stoneybrook în spatele lui Trevor Sandbourne, încercând să păstrez distanţa, dar fără să-l pierd din ochi Era ora opt Clopoţelul urma să sune peste fix două minute Trevor s-a oprit brusc în afara uşii biroului de la The Literary Voice M-am oprit şi eu, şi cineva care venea în fugă din spate s-a izbit de mine Bum! Am căzut într-o parte şi m-am lovit de dulapurile-vestiar M-am răsucit şi m-am trezit faţă în faţă cu Alan Gray — Ai grijă pe unde mergi! i-am spus Mi-am îndreptat papionul, care avea un model mărunt cu câini Scottie, şi mi-am pipăit părul ca să văd dacă nu cumva s-a răvăşit Părul meu este lung şi îl pot aranja în multe feluri În acea zi, îl prinsesem în cinci împletituri subţiri, legate fiecare cu elastice mărgelate şi cu paiete — Eu să am grijă? Da’ tu ce păzeşti? m-a luat la rost Alan în timp ce îşi aranja cărţile Apoi s-a îndepărtat, intonând cu o voce blândă şi melodioasă: „Claud şi Trevor stau într-o copac şi se S-Ă-R-U-T-A” Ah, ce mă scoate din sărite! Şi de unde ştia el că îmi place de Trevor? Cuiva trebuie să-i fi scăpat acest secret, şi aveam o bănuială cine putea să fie Clopoţelul a sunat atunci, şi a trebuit să alerg până în sala de clasă Cât timp s-a strigat catalogul şi s-au făcut prin staţia şcolii anunţurile de dimineaţă, m-am gândit doar la Trevor Şi visam cu ochii deschişi la noi doi aşa: Clasa noastră merge într-o excursie să viziteze Bradford Mansion, din Wutherby Suntem împărţiţi pe grupuri, iar Trevor şi cu mine picăm în acelaşi grup După ce facem turul conacului, ieşim în grădină şi începem să rătăcim prin labirintul uriaş din garduri de tisa Trevor şi cu mine ajungem într-o fundătură şi suntem pe cale să ne întoarcem, când ne dăm seama că ninge, chiar dacă este iunie — Hei, ce mai e şi asta? întreabă Trevor Îmi arată o uşă mică din lemn, ascunsă printre tufişuri — Nu ştiu, îi răspund Hai să vedem Poate ne adăpostim de zăpadă pentru o vreme Deschidem uşa şi pătrundem într-o altă lume Zăpada a dispărut, la fel şi labirintul, conacul Bradford şi ceilalţi copii Nu mai suntem în Wutherby Din câte ştiu, nici măcar nu mai suntem pe Pământ Poate că suntem în a patra dimensiune Nu contează Oriunde ne-am afla, suntem doar noi doi — Claudia? Tresar şi mă trezesc din visare La naiba! Niciodată nu am apucat să visez ziua aceea până la sfârşit De m-ar lăsa profesorii în pace, aş putea afla ce se întâmplă — Da! Eram la ora de matematică Îmi începusem visul pentru a treia oară în dimineaţa aceea — Pot să-ţi văd tema, te rog? Profesorul nostru, domnul Peters, mă privea cu mare îngrijorare Majoritatea profesorilor mei mă privesc în felul ăsta — O! Sigur Mi-am scos hârtia cu tema din caiet şi am aşezat-o pe grămada de foi Ştiam că totul este corect, pentru că Janine mă ajutase cu temele în weekend, şi era o adevărată chiţibuşară la matematică, după cum vă puteţi imagina — Claudia, Claudia, obişnuia să spună ea mereu, cu la fel de multă îngrijorare ca profesorii mei Confunzi numerele întregi cu numerele pare Un număr întreg poate fi par sau impar, atâta timp cât este negativ sau pozitiv Ei bine, în felul ăsta mi s-au lămurit lucrurile De ce nu poate Janine să-mi vorbească normal? Când eram mici, era şi ea normală Obişnuiam să ne jucăm împreună şi să ne distrăm Pe atunci, chiar părea să aibă o oarecare imaginaţie, deşi acum îmi vine greu să cred asta Ora de matematică s-a încheiat şi eu m-am îndreptat încet spre sala unde se ţinea ora de engleză De două săptămâni încoace, mă tem de ora de engleza din cauza acestei cărţi pe care o citim Se numeşte Iazul, şi voi fi sinceră cu voi: pur şi simplu nu o înţeleg Nu e vorba că n-aş pricepe cuvintele, pentru că ştiu tot vocabularul Doar că nu pricep altceva din ea decât că un copil merge foarte des la vânătoare de veveriţe Sunt sigură că textul are mai multe înţelesuri şi că are un fel de mesaj ascuns, dar nu-mi dau seama care anume În plus, nu-mi pasă Poate dacă nu aş încerca să o citesc aşa de repede Şcoala este o harababură totală O prefer pe Nancy Drew de o mie de ori La ora de engleză a trebuit să citim cu voce tare din Iazul Profesoara mi-a cerut să citesc cu mai mult entuziasm Apoi, mi-a returnat testele de vocabular pe care le dădusem săptămâna trecută Obţinusem un procent de şaptezeci la sută Asta nu avea să bucure pe nimeni din familie Nici pe mine nu m-a bucurat Ştiu că octombrie se scrie O-C-T-O-B-E-R, dar eu am scris O-C-T-O-M-B-E-R „Fii atentă, Claudia” Eram foarte fericită când am ajuns la cantină, la prânz — Stacey, am strigat O văzusem stând la coadă în faţa mea, la autoservire Ţine-mi şi mie un loc la masa noastră, bine? Ea a dat aprobator din cap În mod obişnuit, aş fi putut încerca să mă strecor lângă ea, dar chiar acolo stătea şi copilul ăla numit Alexander Kurtzman, care poartă o servietă, se îmbracă la sacou şi cravată şi trăieşte ca să se supună regulilor Una dintre regulile lui preferate este „Nu te bagi nici în faţă, nici în spate”, aşa că n-avea niciun rost să încerc să mă furişez M-am uitat prin sală şi le-am zărit pe Kristy şi pe Mary Anne mâncând împreună cu alte trei fete – Lauren Hoffman şi gemenele Shillaber, Mariah şi Miranda Gemenele Shillaber, identice, erau îmbrăcate la fel Nu-mi venea să cred Părerea mea e că sunt prea mari deja pentru aşa ceva Pe de altă parte, ce copilăroase pot fi Kristy şi prietenele ei! Îşi aduseseră chiar şi pacheţel de prânz, deoarece la cantina şcolii se servea pui la cuptor cu broccoli, ceea ce recunosc că este destul de dezgustător Totuşi, e jenant să mai vii cu mâncarea de acasă, în clasa a şaptea În primul rând, dulapul tău de la vestiar prinde un iz permanent de cârnaţi Mi-am reamintit că trebuie să port o mică discuţie cu domnişoara Kristy Thomas Mi-am luat porţia de pui cu broccoli şi m-am aşezat la masă cu Stacey În scurt timp, ni s-au alăturat şi Dorianne Wallingford (că tot pomeneam de nume romantice), Emily Bernstein, Howie Johnson, Pete Black şi Rick Chow Toţi mâncam acelaşi fel de mâncare, iar băieţii aveau şi opt deserturi pe masă Ei mănâncă la o singură masă mai mult decât o întreagă echipă de fotbal — Credeţi că v-aţi luat destulă mâncare? i-am întrebat în timp ce îmi deschidem cutia de lapte şi-mi aranjam lucrurile pe tavă — Destulă cât să ne ajungă pentru o sculptură alimentară, a răspuns Pete — Vai, nu! Nu azi! am exclamat râzând Băieţii obişnuiseră să-şi aducă scobitori la şcoală şi să-şi folosească cutiile de lapte, garnitura şi rămăşiţele de mâncare ca să creeze opere de artă din ele Odată, au făcut-o pe doamna Pinelli, profesoara de muzică I-au aranjat părul din tăiţei, ochii din struguri şi capul dintr-un măr Apoi, cineva ne-a atras atenţia că irosim mâncarea Dorianne îi ignora pe băieţi Pigulea la carnea de pui şi avea o faţă tragică Uneori poate fi foarte teatrală — Ce-i? am întrebat-o în cele din urmă Dorianne a oftat cu năduf Băieţii au încetat să se joace cu mâncarea şi s-au uitat la ea — Am fost jefuiţi aseară, a spus ea Mi-a scăpat furculiţa din mână cu un zdrăngănit şi a fost cât pe ce să mă înec cu o înghiţitură de morcovi — Serios? — Mă rog nu neapărat noi — Dar cine mai exact? — Nana şi Gramps Şi pare să fi fost mâna Fantomei! Cred că mi-a stat inima în loc câteva clipe — Fantomei? am ţipat Dorianne a încuviinţat din cap cu o expresie tragică pe chip — Un-unde locuiesc bunicii tăi? m-am bâlbâit, temându-mă de răspunsul ei — În New Hope Dorianne a permis unei mici bucăţi de carne de pui să-i intre în gură Eu am răsuflat uşurată Deci, Autorul Apelurilor se întorsese în New Hope — Aşa care vasăzică, am zis În New Hope E bine — Claudia, ce tot îndrugi acolo? Hoţul a furat inelul de logodnă cu safir şi diamant al Nanei, şi colierul cu diamante — Îmi pare rău, Dor, am spus N-am vrut să Doar că, în fine, e mai bine decât dacă ar jefui casele de aici, din Stoneybrook, nu? Dorianne s-a uitat la mine cu o expresie amuzată — Bănuiesc că da Fleoşc! Băieţii îşi pierduseră interesul pentru conversaţia noastră şi începuseră să facă o sculptură din mâncare O jumătate de banană tocmai căzuse de pe un turn făcut din cutii de lapte şi aterizase în mâncarea cu pui a lui Emily Din mâncare au sărit stropi mici pe puloverul ei din mohair — Îîîh! a ţipat ea Rick! Uite ce-ai făcut! O să mă omoare soră-mea! — De ce să te omoare? a întrebat el — Pentru că ăsta e puloverul ei — Vai! Îmi pare rău — Lasă, Emily, am spus Hai să mergem la baie Te ajut eu să scoţi petele — În regulă În timp ce stăteam în baie şi o ştergeam pe pieptul bluzei cu prosoape de hârtie umezite, Emily s-a aplecat şi mi-a şoptit: — Ia spune, ce este între tine şi Trevor Sandbourne? Inima mi-a stat iar în loc Dacă aşa o voi ţine de-acum înainte, n-o să mai apuc vârsta de treisprezece ani Am verificat separeurile, ca să mă asigur că eram singure — Nimic, am spus Ai auzit ceva? — Că îţi place de el — De la cine ai auzit? — De la Dorianne — Şi ea de la cine a auzit? Emily a ridicat din umeri — Nu ştiu — De fapt, eu ştiu ceva: Kristy Thomas are o gură cât o şură — Kristy! a exclamat Emily Ce-i pasă ei de chestii de genul ăsta? — O, crede-mă că-i pasă Dar cuvintele lui Emily m-au pus pe gânduri Într-adevăr, nu era genul de lucru care s-o intereseze pe Kristy Deşi ea chiar era o gură-spartă Am aruncat prosoapele de hârtie — Uite, i-am spus lui Emily Cred c-am scos petele — Mulţumesc, Claud Tocmai când ieşeam pe hol, ne-am intersectat cu Kristy şi Mary Anne — N-ai pentru ce! i-am spus eu lui Kristy — Ce vrea să-nsemne asta? Emily ne-a privit ridicând din sprânceană şi a dispărut în cantină — I-ai spus despre Tr Şi atunci mi-am dat seama că aproape zbieram, aşa că am coborât vocea până aproape de şoaptă: despre Trevor — Nu i-am spus! a ripostat Kristy tot în şoaptă — Păi, toată lumea pare să ştie despre noi Chiar şi Alan Gray — De ce-aş vorbi eu cu Alan Gray? a şuierat Kristy Am făcut o pauză — Habar n-am — Nici eu n-am habar Deodată, m-am simţit prost faţă de ea — Îmi pare rău, Kristy Pur şi simplu nu-mi dau seama cum de ştie toată lumea despre asta — Cui i-ai mai spus? a întrebat Mary Anne — Doar vouă şi lui Stacey — Ei bine, eu n-am scos o vorbă — Şi cred că nici Stacey n-ar face-o — Este un mister, a spus Kristy — Da Un mister Îmi plăcea cum sună Dar tot nu-mi plăcea că ştia toată lumea chestii despre viaţa mea personală Îmi pare rău, am spus din nou — Ne vedem la întâlnirea din după-amiaza asta, OK? Clubul Bonelor se întruneşte lunea, miercurea şi vinerea de la 17 30 la 18 00, ca să preia apeluri telefonice de la clienţi — OK Kristy şi Mary Anne au dispărut în baia fetelor Eu m-am întors la cantină ∵ În acea zi s-au întâmplat două lucruri bune Primul, desigur, era că l-am văzut pe Trevor de dimineaţă Al doilea s-a întâmplat chiar înainte să sune clopoţelul de ieşire, când domnul Taylor, directorul, a făcut nişte anunţuri prin staţia şcolii El ne-a reamintit despre fotografiile cu şcoala noastră şi despre organizarea unor cercuri Apoi a spus: „Vineri, pe data de 31 octombrie, adică de Halloween, copii” (ăăă, de parcă nu ştiam) „va avea loc prima petrecere dansantă de Halloween din cadrul şcolii Aceasta se va ţine în sala mare de sport, de la ora 16 00 până la ora 18 00 Costumaţia nu este obligatorie, dar e bine-venită Sperăm să vă vedem pe toţi acolo Apropo, comitetul de dans se reuneşte un sfert de oră în biroul meu imediat după ce sună clopoţelul Asta e tot La revedere” Am oftat, visătoare Petrecerea de Halloween Oare o să vină şi Trevor? Mai important, o să mă invite să merg cu el? Ei bine, poate că ar face-o, dacă ar şti cine sunt Acest lucru este crucial când aştepţi să primeşti o invitaţie Am oftat din nou Al doilea suspin era din cauza dezolării La urma urmei, Trevor nici nu ştia că exist CAPITOLUL CINCI — Salut, salut! Jamie Newton a deschis uşa de la intrare şi m-a întâmpinat bucuros Jamie are trei ani Kristy şi cu mine suntem bonele lui preferate Jamie este întotdeauna fericit să ne vadă — Salut! Eşti gata să ne jucăm? — Da! Doamna Newton a apărut în cadrul uşii, în spatele lui Jamie — Bună, Claudia, a spus ea Ai venit la timp M-a poftit în casă, iar eu am intrat şi am urmat-o până la bucătărie Doamna Newton îmi este una dintre cele mai dragi persoane din lume Nu mă întreabă niciodată despre şcoală, dar se interesează mereu de cursurile mele de pictură şi îmi spune că îi place cum mă îmbrac Doamna Newton este însărcinată Jamie va avea în curând un frăţior sau o surioară Foarte curând Doamna Newton este atât de mare, încât mă mir că mai poate sta dreaptă şi nu cade în nas — Vai, Claudia! a spus ea Ce agrafe de păr minunate! De unde le-ai luat? Agrafele mele erau în formă de ursuleţi, cu nişte panglici ataşate — De la carusel, i-am răspuns La trei dolari şi şaptezeci şi cinci de cenţi bucata — Hm Poate îmi cumpăr şi eu Nu pentru mine, desigur Pentru copilaş Sper să fie F-E-T-I-Ţ-A I-am zâmbit — Trebuie să îţi spun pe litere, a adăugat ea, pentru că Jamie vrea să fie B-Ă-I-A-T Cum stai cu orele de pictură? La ce lucrezi acum? — Lucrez la două picturi în ulei Tocmai am început să folosim vopsea în ulei Îi fac portretul lui Mimi şi un tablou cu natură moartă — Şi în cel cu natură moartă ce vei picta? — Un ou, un şervet de masă în carouri, o lingură de lemn şi un urcior — Un ou! Trebuie să fie dificil de pictat — Da, este Dar îmi place Doamna Newton s-a uitat la ceas — Ar cam trebui să plec, a spus Mai întâi merg la medic pentru o consultaţie rapidă, apoi trec pe la poştă şi pe la magazinul alimentar Ajung acasă până în ora cinci, poate un pic mai devreme Ştii unde sunt numerele de telefon — Sigur că da, i-am spus Eu şi Jamie ne vom distra de minune — Vrei să te joci afară, Jamie? Era o zi cenuşie, apăsătoare, dar nu ploua — Da M-am bucurat că voia afară, pentru că îmi era puţin frică de Autorul Apelurilor Fantomă Ştiam că de obicei dădea spargere după ce se întuneca şi mai ştiam că încă nu jefuise pe nimeni în Stoneybrook, dar totuşi îmi era teamă Doamna Newton a plecat, iar eu l-am îmbrăcat pe Jamie cu geaca Am ieşit la aer Curtea familiei Newton este numai bună pentru copiii mici Există un tobogan, leagăne şi o structură pentru căţărat, toate înconjurate de un gard înalt O vreme, l-am dat pe Jamie în leagăn Apoi, s-a dat jos de pe leagăn şi a fugit la structură pentru căţărat ca să-mi arate un truc pe care l-a învăţat Stăteam cu faţa spre casă şi mă uitam la Jamie când am văzut ceva care aproape m-a făcut să-mi sară inima din piept În casă, se vedea o lumină reflectată pe scări Lumina şi camera de zi, dar nu părea să fie de la becul din interiorul ei Poate că lumina venea din antreu M-a trecut un fior pe şira spinării M-am uitat la ceas Ora 16 00 În momentul acela, doamna Newton probabil că era la doctor, în plus, dacă s-ar fi întors, aş fi auzit-o venind cu maşina şi trântind portiera În timp ce priveam casă, lumina s-a stins Am icnit Poate fusese un fel de iluzie, ceva gen un felinar de pe stradă Dar oare cine să fi aprins un felinar pentru ca apoi să-l stingă? Am decis să nu-mi mai bat capul cu lumina Jamie s-a ridicat în picioare după ce s-a dat pe tobogan în jos — Hei, ghici cine sunt eu! a zis S-a bătut cu pumnii în piept şi a strigat: Aaa-aaah-aaah-aaah! — Peter Iepuraşul? l-am întrebat Jamie a râs — Nu! — Superman? — Nu! — Nu cumva eşti Tarzan? — Ba da! Sunt Tarzan În acel moment, telefonul a început să sune M-am uitat spre casă — Sună telefonul, a spus Jamie Poate e tati Sperasem să nu-l audă Nu aveam de gând să răspund Jamie a alergat spre casă — Haide! m-a strigat el Ştiam că trebuie să răspund la telefon În calitate de bonă, aveam această responsabilitate Dar îmi era prea frică M-am aplecat — Doar o secundă, am strigat Mi s-a desfăcut şiretul Am tras de timp cât am putut, desfăcându-mi şiretul de la pantofii sport şi legându-l la loc, astfel încât, atunci când l-am prins din urmă pe Jamie, la uşa din spate, telefonul încetase deja să mai sune — Îmi pare rău, Jamie Dacă a fost tatăl tău, va suna din nou — Bine Jamie n-a părut prea supărat S-a aşezat pe terasă şi a început să se joace cu o basculantă — Bip, bip! Bip, bip! Hei, ce-a fost asta? m-a întrebat, stând nemişcat — Ce anume? — Zgomotul ăla — Ce zgomot? Boc, boc, boc, boc! — Zgomotul ăla Îl auzisem şi eu Zgomot de paşi pe alee, de cealaltă parte a gardului de lemn care împrejmuia curtea Nu ştiam ce să fac Îmi era teamă să-l duc pe Jamie în casă, dar singura cale de a ieşi din curte era să ies pe poarta din gard Şi poarta dădea în aleea din faţa casei — Poate că-i băiatul cu ziarele, am sugerat Jamie a clătinat din cap — Omul cu ziarul nu vine niciodată până la uşa noastră El aruncă ziarul în grădina cu flori direct de pe stradă Boc, boc, boc, boc! — Hei, i-am şoptit, hai să ne prefacem că suntem spioni, să ne strecurăm până la gard şi să aruncăm o privire prin gaura din lemn, de lângă poartă — Bine, a şoptit Jamie L-am luat pe Jamie de mână şi am străbătut gazonul în vârful picioarelor Foarte prudent, am închis un ochi, iar cu celălalt am privit în dreptul găurii Un ochi căprui se uita fix la mine! Am ţipat A ţipat şi Jamie Şi persoana cu ochi căprui a ţipat Iar acel ultimul ţipăt îmi suna extrem de familiar — Kristy? am întrebat eu mirată — Claudia? Poarta s-a deschis şi Kristy a intrat, tremurând — Ce cauţi aici? am strigat la ea — Încercam să dau de tine, mi-a răspuns Bună, Jamie — Salut, salut — Am crezut că eşti AAF, am spus, arătând cu capul spre Jamie — Îmi pare rău Mama a ajuns acasă de la serviciu mai devreme, aşa că nu mai trebuie să stau cu David Michael (Kristy şi fraţii ei mai mari trebuiau să aibă grijă de mezinul familiei, David Michael, câte o după-amiază pe săptămână fiecare, în timp ce doamna Thomas era la serviciu În celelalte zile, venea o bonă să stea cu el ) Ştiam că eşti aici astăzi, a continuat ea Mama m-a trimis încoace să-i aduc ceva doamnei Newton şi am vrut să văd ce faci Şi eu am fost oarecum îngrijorată din cauza lui AAF — Ai aprins tu o lumină în casa familiei Newton? Kristy a aprobat din cap — Mama a pregătit o caserolă cu mâncare pentru ei, deoarece doamna Newton nu prea mai are chef să gătească A trebuit să aprind o lumină ca să nu mă împiedic, în drum spre frigider Apoi m-am întors afară ca să vă caut pe voi — Atunci bănuiesc că nu tu ai sunat, am zis Kristy a făcut ochii mari — A sunat telefonul? — Chiar acum câteva minute, în timp ce încercai să dai de noi — Ai răspuns? — Nu, am ratat apelul — Pun pariu c-a fost tati, a spus Jamie Kristy şi cu mine am schimbat nişte priviri cu subînţeles — Vrei să rămân cu tine? m-a întrebat Kristy — Da! am exclamat şi eu, şi Jamie, din motive diferite Kristy poate că era gură-spartă şi copilăroasă uneori, dar ştia să fie o prietenă de nădejde CAPITOLUL ŞASE În seara aceea, Janine m-a ajutat cu temele Este mofturoasă, mofturoasă, mofturoasă din cale afară Pun pariu că profesorii n-ar observa nici măcar jumătate dintre chestiile pe care ea mă pune să le corectez Tocmai îmi terminam lecţiile, când a răsunat un tunet puternic — Doamne, e cam târziu pentru anotimpul ăsta să fie tunete, a remarcat Janine — Vai, dar mie-mi plac la nebunie, am spus Îmi dau fiori Janine? — Hm? — Îţi aminteşti de vremurile când eram mici şi ne pitulam sub patul mamei şi tatei pe timp de furtună? Ne prefăceam că suntem în excursie cu cortul — Dar, de fapt, noi doar ne ascundeam — Da! am exclamat eu cu tandreţe — Foarte interesant din punct de vedere psihologic, a spus Janine Sentimentul de frică — Janine? — Ce-i? — Taci Janine s-a uitat la mine, apoi a ieşit din cameră Ştiam că Mimi îmi spusese că va trebui să lucrez la prietenia mea cu Janine, şi avea dreptate Era nevoie de multă muncă Cum de-a ajuns Janine la „sentimentul de frică” pornind de la ceva atât de frumos precum furtunile de toamnă? Cu toate astea, am decis ca la următoarea noastră discuţie să nu mă dau bătută chiar atât de uşor Am pornit radioul şi am căutat postul local Ascultam radioul în timp ce lucram la tabloul cu natura moartă Poate că la meteo se va pomeni ceva despre furtună Am continuat să pictez porţiunea cenuşie de sub ou Este greu să-ţi dai seama ce fel de umbră proiectează un ou Muzica s-a sfârşit, iar eu am ciulit urechile — „Ştirea principală a zilei”, a intervenit pe neaşteptate prezentatorul de la radio, „este o poveste locală Hoţul supranumit Autorul Apelurilor Fantomă a fost localizat într-o maşină furată, în timp ce străbătea New Jersey, îndreptându-se spre sud Poliţiştii îl urmăresc chiar acum Detalii despre acest caz, la ora de ştiri” — Ce bine! am strigat A plecat! Eram atât de încântată, încât am oprit radioul, am înhăţat telefonul şi am sunat-o pe Stacey — Ghici ce! ghici ce! am strigat — Ce să ghicesc? mi-a răspuns Stacey emoţionată Stai aşa! Te-a sunat Trevor, corect? O, am bănuit că te va suna Ştiam eu! Vai, Claud, te-a întrebat — Stacey, Stacey, am zis Nu-i vorba despre asta! M-am simţit ca un balon dezumflat Nu m-a sunat el Altceva vreau să-ţi zic Din păcate, nimic nu ar fi putut să fie la fel de interesant ca Trevor — Of! a răspuns Stacey — Autorul Apelurilor Fantomă a dispărut Tocmai au anunţat la radio — Glumeşti! — Nu Se îndreaptă spre sud, prin New Jersey Departe de noi Poliţia se află pe urmele lui — Vai, sper să-l prindă — Păi, chiar dacă nu-l prind, noi tot am scăpat de bucluc Putem să-l dăm uitării pe Autorul Apelurilor Fantomă Puţin mai târziu, am închis telefonul Apoi am sunat-o pe Kristy ca să-i dau vestea şi, după aceea, am sunat-o şi pe Mary Anne Mamă, cât de liniştite eram toate! ∵ În seara următoare, trebuia să stau cu două fetiţe, Nina şi Eleanor Marshall În timpul săptămânii, când am cursuri, mi se dă voie să fiu bonă până la ora 21 30 Înţelegerea în privinţa temelor a fost că trebuie să le termin până la sfârşitul după-amiezii În ziua aceea, mi-am făcut temele cu mama Seara, pe la şapte şi jumătate, eram în bucătăria familiei Marshall şi îi turnam un pahar cu lapte Ninei, care are trei ani (Eleanor, în vârstă doar de un an, era deja în pat ) Radioul mergea în fundal Nina se uita la televizor în living Apoi, exact ca în seara precedentă, după ce s-a terminat melodia, crainicul a început să transmită ştiri despre Autorul Apelurilor Fantomă „O, ce bine!” mi-am spus „L-au prins” Dar m-am înşelat Amarnic — „Omul despre care se crezuse că era Autorul Apelurilor Fantomă”, a spus prezentatorul de ştiri, „a fost capturat, dar s-a dovedit a nu fi persoana căutată Autorul Apelurilor Fantomă se află încă în libertate” Încă în libertate! Ce exprimare îngrozitoare! Suna de parcă putea fi oriunde în curtea familiei Marshall sau iscodindu-i la fereastra bucătăriei Am oprit radioul Apoi am îndrăznit să mă uit în jur ca să văd dacă Autorul Apelurilor Fantomă nu cumva era la fereastră Nu se vedeau decât luminile de la bucătărie reflectate în geam Am băgat cutia de lapte în frigider şi am luat paharul — Nina! Ţi-am pregătit laptele! S-a năpustit în bucătărie exact când a sunat telefonul — Eu vreau să răspund, s-a oferit ea Tremuram, dar am încercat să nu las să se vadă — Numai dacă e mama ta, i-am spus Am ridicat-o şi am luat receptorul, temându-mă de vocea pe care aş putea să o aud şi trăgând speranţă că într-adevăr doamna Marshall era cea care suna, ca să verifice dacă ne descurcăm — Alo? am rostit cu o voce veselă (mai degrabă de dragul doamnei Marshall) — Alo? Alo? Mai multă linişte Apoi s-a auzit un clic şi Autorul Apelurilor a închis O, Doamne! Autorul Apelurilor Fantomă se afla în Stoneybrook Am ştiut eu! M-am întrebat dacă ar trebui să o sun pe Stacey şi să-i dau mesajul nostru codat Ce trebuia să întreb? Despre agrafe de păr? Panglici — Claudia? Am sărit un metru în spate când Nina m-a întrebat: — Cine era? — Cineva care-a greşit numărul, am spus Am închis telefonul, am pus-o jos şi i-am dat laptele Haide să ne uităm la televizor, i-am sugerat — Nu mai pot — De ce nu? — Pentru că emisiunea mea s-a terminat Trebuie să merg la culcare Nina îşi făcuse o mustaţă de lapte — Atât de devreme? — Păi aşa merg eu la culcare După emisiunea preferată Ştiam care era ora ei de culcare, dar măcar o dată putea să stea puţin mai mult — Ce zici de un regim special? am propus eu entuziasmată Poţi sta până la ora opt — Dar mami şi tati nu mă lasă Aşa mi-au spus! Ce era în capul meu? Încercam să conving un ţânc de trei ani să-mi ţină companie? — Bine atunci Să mergem la etaj Nina mi-a dat paharul gol L-am pus în chiuvetă şi am urcat scările Am aprins fiecare lumină pe care o puteam găsi M-am întrebat ce fel de bijuterii avea doamna Marshall După ce Nina s-a băgat în pat, m-am îndreptat spre camera lui Eleanor, ca să o verific Am rămas în dreptul uşii, lăsând lumina de pe hol să pătrundă în dormitor M-am uitat la pătuţul ei Părea gol! O, Doamne! Poate că Autorul Apelurilor Fantomă era pe undeva prin casă şi o răpise pe Eleanor! Am pornit valvârtej spre pătuţul ei Iat-o acolo, înghesuită toată într-un colţ Am aşezat-o cum trebuie şi am acoperit-o din nou Eleanor a oftat în somn Am oftat şi eu Am stins luminile de la etaj şi m-am întors în living Am pornit televizorul Apoi l-am oprit Dacă televizorul era pornit, Autorul Apelurilor Fantomă se putea apropia foarte uşor de mine Am rămas în tăcere, răsfoind o revistă Fâşş, fâşş, fâşş! Ce-a fost asta? Pisica familiei, care s-a aşezat pe o grămadă de ziare Pic, pic, pic! Ce-a fost asta? Apa care picura în chiuvetă Orice zgomot mărunt mă scotea din sărite Am pornit televizorul din nou Am încercat să mă uit la ceva, dar privirea mea continua să călătorească spre ferestrele întunecate ce dădeau în curtea din spate În cele din urmă, n-am mai putut suporta Am tras draperiile Atunci, m-am decis să o sun pe Stacey — Claudia? a exclamat Stacey când a răspuns la telefon — Ai ascultat ştirile? — Da — Ce părere ai? — Tocmai voiam să te sun, pentru că ştiam că lucrezi în seara asta Nu ştiu ce să cred! — Este atât de înfricoşător aici! Tresar la cel mai mic zgomot Şi ştii ce? Telefonul a sunat în urmă cu ceva timp şi autorul apelului n-a scos un cuvânt Doar a închis — Ooo! Dar nu m-ai întrebat de panglica de păr, a spus Stacey prudent — Nu Nu încă — Vrei să vin acolo? — Da Numai că nu vreau ca familia Marshall să vină acasă şi te găsească aici Nu mi-aş dori să creadă că nu mă descurc singură să fac o muncă atât de uşoară — Bine atunci, vrei să vorbim puţin la telefon? — Da, ar fi grozav — Deci, ce se întâmplă cu Trevor? s-a interesat Stacey — Hm, ca de obicei — Nimic? — Mda Chiar mă întreb dacă a auzit măcar de petrecerea de Halloween Poeţii sunt uneori prizonierii propriei lor lumi Poate că nu a auzit anunţurile care s-au făcut la şcoală — Ei bine, eu cred c-a auzit, a spus Stacey Cum ar putea cineva să le rateze? A acoperit receptorul cu mâna ca să-şi schimbe vocea şi l-a imitat destul de bine pe domnul Taylor făcând anunţuri prin staţia şcolii „După cum ştiţi, copii, Halloweenul cade pe data de 31 octombrie ” Am chicotit — Domnul Taylor este atât de prostuţ! El crede că noi dar m-am oprit brusc — Claudia? s-a speriat Kristy — Şşşt! Am ţinut telefonul departe de ureche şi am ascultat cu atenţie Cu siguranţă am auzit paşi în garaj Stacey, Stacey! am strigat eu alarmată Mi-ai găsit ăă, vreau să zic, mi-ai văzut, mi-ai găsit — Panglica roşie? a şoptit Stacey — Da! am răsuflat eu uşurată — Da, am găsit-o Adică nu, am găsit eu — Mi-ai găsit ăă panglica albastră? Vai, nu, Stacey! E cineva la uşa garajului Aud cum umblă la clanţă — Sun la poliţie — Claudia? a strigat o voce bărbătească Abia m-am abţinut să nu ţip — M-a strigat pe nume! am reuşit eu să îngaim la telefon — Claudia, a spus din nou vocea, mi-am uitat cheile de la casă Ne laşi, te rog, să intrăm? Tremurând, am răsuflat uşurată — Sunt soţii Marshall, Stace, am şoptit Trebuie să închid Te sun când ajung acasă Am alergat la uşa din spate, am deblocat-o şi am deschis Niciodată în viaţa mea nu m-am bucurat mai tare să văd pe cineva la uşă — Bună, Claudia, a spus doamna Marshall Domnul Marshall stătea în spatele ei, pipăindu-şi buzunarele şi murmurând: — Nu-mi dau seama unde s-au ascuns cheile astea năstruşnice Le-am ţinut uşa deschisă — Îmi pare rău pentru confuzie, a continuat doamna Marshall Cheile de la casă e posibil să fie pe biroul domnului Marshall Uite, dragă, ia-le pe ale mele, i-a spus doamna Marshall soţului ei A luat un mănunchi de chei atârnate în cuierul de pe holul din spate şi i le-a dat Apoi s-a întors spre mine Cum s-au purtat fetele în seara asta? — Au fost cuminţi, am spus Nina s-a dus la culcare imediat ce s-a terminat emisiunea ei — Bravo N-a fost nicio problemă? — Absolut niciuna Încă tremuram Doamna Marshall a început să scotocească în poşetă după bani Câteva minute mai târziu, în timp ce domnul Marshall deschidea uşa să mă conducă acasă, telefonul a sunat din nou Am auzit-o pe doamna Marshall ridicând receptorul şi spunând „Alo!” Apoi am auzit-o închizând telefonul şi zicând: „Ce ciudat” M-am cutremurat Era într-adevăr ciudat CAPITOLUL ŞAPTE Joi, 23 octombrie În această seară m-am dus la familia Watson Mi-e vine greu să cred că Watson îmi va deveni tata vitreg la anul În fine Aşa cum le-am promis celorlalte membre ale clubului sâmbăta trecută, am adus registrul clubului nostru la şcoală zilnic, astfel încât fiecare dintre noi să se uite peste programări şi să vadă ce poate să preia După seara de azi, nu sunt atât de sigură că este o idee bună Vedeţi voi, Karen, fiica lui Watson, în vârstă de cinci ani, era atât de agitată din pricina femeii din vecini despre care crede că e vrăjitoare, încât m-a agitat şi pe mine Apoi, tocmai când eram mai speriată ca niciodată, a început să sune telefonul Şi a sunat şi-a tot sunat Biata Kristy! Mă bucur că, în sfârşit, ea şi Watson, iubitul mamei sale, se înţeleg mai bine Dar cred că este puţin înspăimântător să mergi acasă la el Eu n-am fost niciodată, dar Mary Anne a fost Şi ea este băgată în sperieţi Şi asta s-a întâmplat cu ceva timp în urmă, înainte să auzim despre Autorul Apelurilor Fantomă În primul rând, casa lui Watson este uriaşă, practic e mare cât un conac, iar casa de alături, de asemenea uriaşă, este sinistră şi dărăpănată, cu turnuri, şi turnuleţe, şi ferestre întunecate peste tot De parcă n-ar fi fost de ajuns, micuţa Karen nutreşte convingerea că doamna Porter, care locuieşte acolo, este o vrăjitoare pe nume Morbidda Destiny, care a aruncat două vrăji asupra lui Boo-Boo, pisica grasă a lui Watson În seara în care Kristy lucra la ei, Karen a venit cu o nouă bănuială legată de doamna Porter Kristy a ajuns acasă la Watson la ora 19 00 Ea nu poate să fie babysitter prea multe ore în cursul săptămânii, dar Watson nu lipsea de acasă decât pentru întrunirea destinată Serii Părinţilor, de la şcoala particulară a lui Karen, aşa că avea să se întoarcă devreme De obicei, copiii lui, Karen şi Andrew, nu stau cu el în timpul săptămânii, dar de când fosta lui soţie şi-a rupt glezna, Watson îi ia acasă la el mai des ca de obicei — Bună, Kristy! m-a salutat Karen când doamna Thomas a lăsat-o pe Kristy la Watson — Salut! a zis Andrew fericit Andrew are trei ani Andrew şi Karen o plac aşa de tare pe Kristy, încât nu cu mult timp în urmă, ea le-a promis că va fi principala lor bonă, până când le va deveni soră vitregă Watson a păşit în antreu — Kristy, a spus el afectuos, mă bucur că ai putut veni (Kristy ştia că Watson era într-adevăr bucuros că ea nu se mai opunea atât de tare relaţiei dintre el şi mama ei ) Nu cred că vei avea probleme în această seară Kristy i-a zâmbit lui Watson când Boo-Boo şi-a făcut apariţia — Ştiu o modalitate de-a evita necazurile, i-a spus ea Îl vom ţine pe Boo-Boo înăuntru S-a întors către Karen şi i-a zâmbit, dar Karen s-a uitat la ea cu o mină serioasă „Hopa”, s-a gândit Kristy „Ceva nu e în regulă” — Aşa, a spus Watson, numerele de urgenţă le găseşti la locul obişnuit, iar numărul de telefon de la şcoala lui Karen şi numărul sălii de clasă sunt lipite pe telefon, în cazul în care ai nevoie Kristy a aprobat din cap Şapte şi jumătate este ora de culcare a lui Andrew, a continuat Watson, şi opt, a lui Karen Apropo, găsiţi îngheţată cu mentă în congelator şi Nu cred că Andrew şi Karen au mâncat desertul — Ura! Îngheţată! a exclamat Andrew, ţopăind întruna Karen şi-a păstrat masca serioasă pe chip Kristy a început să intre la bănuieli şi să devină puţin agitată Watson şi-a luat haina pe el — Pa, pisicuţo, i-a spus el lui Karen, pupând-o pe creştet Pa, Andy! A plecat în grabă, spunându-mi peste umăr: Ajung acasă înainte de nouă, Kristy Mulţumesc încă o dată Kristy le-a aruncat o privire lui Andrew şi Karen De obicei, acesta era momentul în care majoritatea copiilor lăsaţi în grija bonei încep să plângă Jamie Newton, de pildă, se supăra cumplit când părinţii lui plecau de acasă chiar înainte de ora lui de culcare Dar Andrew era deja în drum spre bucătărie, să-şi ia îngheţată Karen, însă, părea să aibă alte planuri — Ce s-a întâmplat? a întrebat-o Kristy în cele din urmă, ţinând-o de mână Chiar nu avea chef să afle, dar în asta consta munca ei — Morbidda Destiny, a şoptit Karen — Ce-i cu ea? a răspuns Kristy tot în şoaptă, simţind un fior pe şira spinării Atunci şi-a amintit că Mary Anne îi povestise despre cât de ciudat se comportase Boo-Boo în ziua în care ea avusese grijă de copii şi cum doamna Porter îl izgonise din grădina ei cu o greblă — Kristy? Îngheţată? a strigat Andrew din bucătărie — Un moment, Andrew — Mai multe vrăji, a şoptit Karen alarmată — Serios? a întrebat-o Kristy, încercând să pară nepăsătoare Boo-Boo pare să fie în regulă — Nu Boo-Boo Eu, a spus Karen Apoi a închis ochii într-un mod dramatic — Tu?! a exclamat Kristy Ce ţi-a făcut? — Mi-a dat pistrui — Karen, a spus Kristy, abţinându-se să nu zâmbească, dar tu aveai pistrui dinainte Ai pistrui de la vârsta de doi ani Am văzut în poze — Ea mi-a dat mai mulţi — Uneori pistruii se înmulţesc Karen a clătinat din cap — Kristy! mă striga Andrew nerăbdător — Vin! Karen, chiar nu cred că trebuie să-ţi faci griji Haide să mâncăm nişte îngheţată împreună cu Andrew, bine? — Bine dar te avertizez Dacă mijeşte ochii şi ridică o mână în aer înseamnă că te vrăjeşte — Voi fi cu ochii în patru, a spus Kristy Au intrat în bucătărie şi au găsit îngheţată roz picurând de pe masă pe podea Trei boluri şi trei linguri zăceau, lipicioase, în mijlocul întregii mizerii — Andrew! a strigat Kristy — Am ajutat şi eu, a spus el cu mândrie L-am lăsat şi pe Boo-Boo afară Kristy s-a făcut albă la faţă când a auzit — Tu L-ai lăsat pe Boo-Boo afară? Andrew, eu — Cred că n-a fost atent, a spus Karen repede Kristy s-a calmat — Aşa mă gândesc şi eu Mulţumesc foarte mult pentru ajutor, Andrew, dar pe viitor poate ar trebui să-mi spui înainte de a mă ajuta cu Boo-Boo, bine? Nu întotdeauna are voie afară Lui Andrew i-a căzut faţa — Dar, s-a grăbit Kristy să adauge, ai făcut o treabă bună cu îngheţata Mulţumesc Să ştergem picăturile, ca să putem apoi să mâncăm Kristy, Karen şi Andrew şi-au terminat îngheţata Apoi, Kristy l-a pus pe Andrew la culcare şi a ajutat-o pe Karen să se schimbe în pijama — Hai să citim poveşti până ne culcăm! a sugerat Karen — Bine, a încuviinţat Kristy Tu alegi Karen a studiat cărţile de pe raftul din camera ei, apoi s-a aşezat în pat Kristy şedea lângă ea Karen i-a înmânat o carte — Ce-ai ales? a exclamat Kristy — Vrăjitoarea din vecini? De unde-a apărut cartea asta? — Aşa, pur şi simplu, a spus Karen pe un ton misterios Kristy a privit-o bănuitor — Eşti sigură? — Mă rog a apărut din servieta lui tati El mi-a cumpărat-o — Aha! a exclamat Kristy Ascultă, în seara asta vom citi ceva amuzant Apoi, a ales o carte groasă de pe raft Tati ţi-a citit-o pe asta? Karen a clătinat din cap — E prea lungă — Nu este, dacă citeşti câte puţin odată, şi exact asta vom face De fiecare dată când am să vin să stau cu voi, vom citi din ea — Bine, a fost de acord Karen, cuibărindu-se în perna ei — Acum, a spus Kristy, această poveste este despre o fată exact de vârsta ta, pe care o cheamă Ramona Quimby — Super! Îmi place numele ăsta Kristy s-a pus pe citit O jumătate de oră mai târziu, Karen dormea Kristy a coborât scările păşind în vârful picioarelor Imediat ce a ajuns în bucătărie, telefonul a sunat iar Lui Kristy aproape că i-a sărit inima din piept La telefon era Mary Anne — Probă de urechi, a spus ea Voiam să văd ce faci — Sunt bine, a răspuns Kristy Karen şi Andrew s-au culcat Dar Karen crede că doamna Porter i-a făcut vrăji şi i-a dat pistruii pe care-i are Kristy a râs nervos — Ştii, a zis Mary Anne, aş fi râs şi eu dacă doamna Porter nu arăta aşa ca o — Ca o vrăjitoare? — Ei bine, da Vreau să spun că se plimbă în jurul curţii în hainele alea negre oribile de parc-ar fi un liliac supradimensionat — Mary Anne, opreşte-te! — Bine Îmi pare rău Ştii, de fapt n-am voie să vorbesc deloc la telefon Am să-i spun tatălui meu c-am avut ceva urgent de discutat legat de teme Mă bucur că totul e-n regulă — Mulţumesc — Baricadează-te bine! — Ce? — Ferestrele Uşile Încuie-le bine! Închide totul, pentru orice eventualitate — Am înţeles După ce amândouă au închis telefonul, Kristy a pornit prin casa imensă şi silenţioasă a lui Watson Toate ferestrele păreau închise, dar Kristy le-a verificat pe fiecare în parte Singura problemă a fost că erau prea multe Şi la încuietori era greu de ajuns Kristy stătea cocoţată, cam periculos, în vârful unei scări din bibliotecă, când telefonul a sunat din nou — Ooof! Kristy era cât pe ce să cadă de pe scară A întins mâna după telefonul de pe biroul impunător din piele Apoi şi-a retras-o, înfricoşată După trei ţârâituri, s-a gândit că probabil Mary Anne o suna din nou, deşi ştia că e puţin probabil Domnul Spier era aşa de strict când venea vorba de vorbitul la telefon după ora cinei! — Alo? a răspuns Kristy timid Alo? I se părea că aude o respiraţie uşoară la celălalt capăt al firului — Alo? Nimic Kristy a pus receptorul la loc de parcă i-ar fi ars mâna A fugit din bibliotecă Ştia că mai trebuie să verifice ferestrele de la etaj, dar îi era prea frică „Sunt sigură că Autorul Apelurilor Fantomă va încerca să intre pe la etajul doi”, şi-a spus ea în gând Probabil că tocmai în acel moment, îşi sprijinea scara de peretele casei El este Ţârrr! Telefonul suna din nou Ţârrr! Ţârrr! În cele din urmă, Kristy a întins mâna după receptor Nu avea încotro, trebuia să răspundă Poate suna chiar Watson, sau mama ei A ridicat receptorul şi l-a dus la ureche Dar nu putea scoate niciun cuvânt — Kristy? a întrebat vocea de la capătul firului — Claudia? a răspuns ea în şoaptă (Autorul Apelurilor am fost eu!) — Ce s-a întâmplat? am întrebat-o — Tocmai am primit unul din acele apeluri — Vaiii! — Şi casa lui Watson este atât de uriaşă şi de înfricoşătoare! — Aprinde cât mai multe lumini, am sfătuit-o — Ce crezi că înseamnă telefoanele astea? a întrebat Kristy Nu putea să-şi ia gândul de la ele Ştiam exact cum se simţea — Ei bine, am spus, poate a greşit cineva numărul Oamenii sunt destul de nepoliticoşi atunci când sună la un numărul greşit De obicei, închid pur şi simplu Sau ar putea fi nişte copii care se joacă la telefon — Se poate, a încuviinţat Kristy — În caz că ai orice fel de problemă, îţi mai aminteşti codul nostru? — Nu — Kristy? Tu ai fost cea care ne-a pus să-l repetăm Unde ţi-e foaia cu limbajul codat? — Acasă N-am avut habar cum e să fii atât de agitat Nici nu mai ştiu cum mă cheamă — Numele tău de familie e Thomas — Mulţumesc frumos — Kristy, tu eşti bona Tu deţii controlul Ai face bine să îţi asumi rolul pe care îl joci Tăcere Apoi am spus: — Ai dreptate Bine, Claud, o să închid telefonul şi o să merg să citesc Vrăjitoarea de la lazul Mierlei — Eşti sigură că vrei să citeşti taman cartea aceea? — Trebuie să o citesc Este pentru şcoală În plus, nu există vrăjitoare, şi m-am săturat să-mi fie mereu teamă Sunt babysitter — Ştiu — Exact — Ne vedem mâine la şcoală — Bine Pa! Kristy a închis brusc A ieşit valvârtej din bibliotecă, şi-a luat cartea şi s-a cocoţat cu ea pe canapeaua din living Dar nu se putea concentra Continua să se uite afară pe geam Ramurile copacilor din curtea lui Watson se legănau înainte şi înapoi în dreptul lampioanelor de pe stradă Arătau ca nişte mâini, ca nişte mâini cu mănuşi O mică ramură bătea încetişor în fereastra dinspre golf, chiar lângă capul lui Kristy Cioc-cioc! Cioc-cioc! Kristy îşi imagina tot felul de creaturi de Halloween în curtea lui Watson Vrăjitoare bolborosind, spiriduşi ţipând, spirite rele, care o urmăreau în tăcere Cioc-cioc! Cioc-cioc! Atunci, Kristy a auzit un alt sunet Sau aşa i s-a părut Ca un vâjâit de vânt A fost urmat de un urlet furios, la uşa din faţă — Boo-Boo! a strigat Kristy Era bucuroasă că pisica a venit acasă de una singură Acum, nu mai avea de ce să-şi facă griji din pricina doamnei Porter şi a grădinii ei Kristy a străbătut în fugă antreul şi a deschis uşa Era chiar Boo-Boo Dar nu era singur Îl ţinea în braţe o doamnă îmbrăcată în haine cernite Morbidda Destiny! Kristy o vedea pentru prima dată, cu toate că şi-o imaginase în detaliu după ce Mary Anne pomenise de ea Nu-i de mirare că lui Karen i se părea că e o vrăjitoare Un chip bătrân, plin de tuleie în barbă, cu ochi mici, înfocaţi, stătea sub un mop de păr cenuşiu, înfricoşat Şi aproape sigur, purta o rochie neagră lungă Watson spusese că doamna Porter era doar excentrică, dar Kristy avea unele îndoieli A icnit când a văzut-o — Această pisică, a zis Morbidda Destiny, se afla pe veranda casei mele — Î-îmi pare rău, a spus Kristy A ieşit din greşeală Sper că nu v-a deranjat Morbidda Destiny l-a lăsat pe Boo-Boo, răvăşit tot, la intrarea în antreu Boo-Boo a luat-o la goană spre spălătorie — Dacă m-a deranjat? a ţipat Morbidda Destiny Ştii ce făcea el pe veranda mea, fetiţo? Karen a clătinat din cap — Mânca un şoarece de câmp! Şi ştii ce mi-a lăsat pe verandă? Kristy a clătinat din nou din cap, tremurând — Un petec de blană, un ciot de coadă şi — Îmi pare atât de rău, doam doamnă Porter, a întrerupt-o Kristy Aş dori să vin şi să curăţ, dar trebuie să stau cu copiii, nu pot pleca — Nu-ţi bate capul Am avut eu grijă de asta Morbidda Destiny şi-a băgat mâna în fuste, a scos o pungă de hârtie mică şi i-a aruncat-o lui Kristy Acestea sunt rămăşiţele Aruncă-le tu Apoi a făcut stânga-mprejur şi a dispărut în negura nopţii Acum, vă voi demonstra cât de inteligentă este Kristy Ea mi-a spus că s-a speriat foarte tare în momentele alea, când doamna Porter i-a pus punga în mână Şi era cu adevărat dezgustată de ceea ce se afla în ea Dar ştii care a fost primul ei gând? Dacă doamna Porter ar fi fost o vrăjitoare adevărată, ar fi păstrat punga aceea, folosind blana şi coada şoricelului la vrăjile ei Aşa că, deşi Kristy tremura din cap până-n picioare, a răsuflat uşurată S-a uitat după Boo-Boo şi l-a văzut ghemuit într-un coş de rufe, în faţa maşinii de spălat Nu dormea, doar se odihnea şi se holba, ceea ce te cam băga în sperieţi, dar părea să fie bine Când Watson a ajuns acasă, Kristy i-a povestit despre Boo-Boo şi şoricelul de câmp din punga de hârtie Watson a spus că va sta de vorbă cu doamna Porter a doua zi dimineaţă Apoi, Kristy i-a povestit despre Karen şi despre vraja cu pistrui — Nu-mi dau seama dacă crede în vrăji sau dacă este un joc, dar m-am gândit că e mai bine să ştii, a spus ea — Mulţumesc, Kristy Apreciez grija pe care ne-o porţi Se pare că şi la şcoală a vorbit despre vrăjitoare — Păi, ar fi bine să merg să o sun pe mama, a spus Kristy A fost nevoită să aştepte cincisprezece minute până să vină mama ei să o ia, şi chiar dacă Watson era prezent, Kristy aştepta cu inima cât un purice ca, dintr-o clipă într-alta, să sune iar telefonul CAPITOLUL OPT Sâmbătă, 25 octombrie Aseară am stat cu fetiţa lui Charlotte Johanssen Este o fetiţă drăguţă, singură la părinţi şi care nu creează probleme De fapt, este cam timidă şi reţinută, ceea ce mă deranjează uneori Mă face să simt că trebuie să fiu eu curajoasă şi protectoare atunci când sunt în preajma ei Şi, câteodată, nu mă simt deloc curajoasă Ca aseară, de exemplu Eram deja îngrijorată din cauza apelurilor Adică, după experienţele pe care le-au avut Kristy şi Claudia, cine n-ar fi? Aşa că, atunci când a venit furtuna, am fost pe punctul să mă pierd cu firea Dar, din fericire, sunt o bonă bună, şi când eşti o bonă bună, grija faţă de copii e pe primul loc Deci, cumva, am reuşit să-mi păstrez capul limpede Hm! Dacă asta numeşte Stacey a-ţi păstra capul limpede, nu-mi doresc să o văd ieşindu-şi din minţi Stacey a plecat spre familia Johanssen după ce a servit cina Avea să stea până la 22 00, ora cea mai târzie permisă Dacă treci prin curtea lui Stacey şi faci dreapta, locuinţa familiei Johanssen se află la doar două case distanţă, adică la trei minute de mers pe jos Dacă o iei pe stradă şi urmezi drumul mai lung, îţi ia aproximativ zece minute de mers pe jos Stacey a luat-o pe scurtătură, chiar dacă noaptea i se părea mai întunecată decât de obicei şi a trebuit să ia o lanternă Domnul Johanssen a întâmpinat-o în uşa de la intrare (Soţia lui lipseşte aproape tot timpul de acasă Este medic şi petrece mult timp la Spitalul Stoneybrook ) — Bună, Stacey, a salutat-o el Mă bucur că ai putut veni O să mă întâlnesc cu doamna doctor Johanssen la teatru Numărul de telefon este la locul ştiut Mergem să vedem un film şi apoi să luăm masa la restaurantul Renwick Ţi-am lăsat şi numărul de acolo Ştiu că trebuie să fii acasă până la zece Charlotte şi-a terminat cina şi ar trebui să se bage în pat la nouă şi jumătate, bine? Stacey a dat aprobator din cap — Cred că ştii ce-ai de făcut în rest Stacey a încuviinţat în tăcere, zâmbind, în timp ce Charlotte intra în bucătărie — Eu şi Charlotte ne vom distra foarte bine împreună, nu-i aşa? — Da, a răspuns Charlotte nesigură pe ea Tati, trebuie să pleci? Domnul Johanssen a cuprins-o pe fiica lui cu braţul — Mami şi cu mine ne-am dorit mult să vedem acest film E seara noastră Dar şi tu vei avea o surpriză când te vei trezi mâine dimineaţă — Ce? a întrebat Charlotte emoţionată — Mami o să fie aici, pentru că în weekendul acesta nu lucrează — Super! În timp ce Stacey, Charlotte şi domnul Johanssen vorbeau, Stacey a observat ceva Dacă seara i se păruse întunecată, în drumul ei spre familia Johanssen, acum, după zece minute, afară se făcuse întuneric beznă Şi nu era decât ora 18 30 Parcă începuse să bată vântul Ramurile copacilor, deja pe jumătate golaşe, se legănau întruna Stacey a crezut că aude tunetul în depărtare, dar a încercat să nu-şi facă griji Fuseseră o mulţime de furtuni în ultima vreme şi majoritatea nu au durat mult Domnul Johanssen a plecat câteva clipe mai târziu, luând o umbrelă cu el Stacey şi Charlotte stăteau la fereastra ce dădea în curtea din faţă, urmărind cum maşina iese în marşarier pe aleea din faţa casei şi apoi pe stradă Imediat după ce farurile au dispărut, a început să plouă Ploua în averse, de parcă cineva ar fi răsturnat o găleată imensă de apă din cer — Închide toate ferestrele! a strigat Charlotte — Aprinde luminile! a strigat Stacey, deja înspăimântată Stacey şi Charlotte au fugit prin casă, închizând geamurile (nu erau multe deschise) şi aprinzând luminile — Ce vrei să faci acum? a întrebat-o Stacey după ce au terminat — Să ne uităm la televizor, i-a răspuns Charlotte Bum! Un bubuit puternic de tunet a făcut-o pe Charlotte să fugă repede lângă Stacey — Urăsc tunetele, a mărturisit ea — Şi tu? a întrebat-o Stacey Ştii ce făceam eu în timpul furtunii? — Ce? — Mă ascundeam în dulapul cu lenjerie de pat Era cel mai mic dulap din apartamentul nostru din New York Mergeam în fugă până la el, mă strecuram sub raftul de jos şi închideam uşa după mine, trăgând-o de colţul de jos Uneori îmi luam păpuşa cu mine Charlotte a chicotit — Odată, în timpul unei furtuni, m-am ascuns sub pat, mi-a povestit ea Furtuna a durat atât de mult, încât am adormit, iar mami şi tati nu ştiau unde sunt A fost cât pe ce să sune la poliţie! Bum! Bada-bum! mai multe tunete Fulgerul s-a aprins pe cer formând un zigzag — Repede, haide la televizor! a spus Stacey Ea şi Charlotte au intrat în living Charlotte a pornit televizorul şi Stacey a luat telecomanda Au început să schimbe posturile, trecând de la unul ce prezenta un interviu, la o emisiune despre gătit şi două emisiuni de ştiri — Plictisitor! a declarat Stacey Hai să dăm pe MTV Măcar acolo putem asculta o muzică bună — Ce este MTV? a întrebat Charlotte — Un post de muzică De ce nu găsesc canalul? — Mami şi tati blochează posturile care nu sunt pentru vârsta mea, a zis Charlotte — Ce pisici! a exclamat Stacey S-a întors să ia din nou telecomanda Ţac, ţac, ţac! — Plictisitor, plictisitor, plictisitor, a declarat Stacey — Ce pisicii pisicilor! a exclamat Charlotte — Hei, a zis Stacey Uite, aici e ceva drăguţ Dăduse pe canalul 47 O mână mare, fantomatică se plimba de una singură printr-un cimitir În partea de sus a ecranului scria: TEATRU CU STAFII, iar dedesubt: URMĂRIŢI PE PROPRIA RĂSPUNDERE — Oo, de groază! a exclamat Charlotte, trăgându-se şi mai aproape de Stacey, pe canapea — Vrei să ne uităm aici? a întrebat-o Stacey Pare cel mai OK, faţă de celelalte posturi — Bine, a fost de acord Charlotte Stacey şi Charlotte au urmărit o reclamă înfăţişând o cutie de demachiant ce dansa în jurul unei băi Apoi, titlul TEATRU CU STAFII a apărut din nou pe ecran şi, în cele din urmă, a început filmul cu imaginea nocturnă a unui conac uriaş şi sumbru, izolat pe un dâmb A fulgerat, apoi a tunat zdravăn — Vremea asta e pe gustul nostru, a observat Charlotte în timp ce bubuitul unui tunet adevărat a răsunat afară, urmat de un şir de fulgere Luminile au pâlpâit Charlotte s-a lipit cât de tare a putut de Stacey, dar fără să i se suie în braţe Stacey şi-a pus braţul în jurul ei S-au uitat una la alta chicotind — Mi s-a făcut pielea de găină, a strigat Charlotte La televizor, scena s-a mutat într-o cameră din interiorul conacului Singura lumină provenea de la două lumânări O tânără cu părul lung şi întunecat a intrat lin în încăpere Era îmbrăcată într-un halat alb şi ducea o altă lumânare A străbătut camera şi s-a îndreptat către uşile ce dădeau în balcon, ca să le închidă, în timp ce vântul îi umfla încet faldurile cămăşii Tocmai când aproape izbutise ceea ce-şi propusese, i s-a tăiat respiraţia şi i-a scăpat un mic ţipăt — Ce-i? a şoptit Charlotte Pe peluza de sub balcon, Stacey şi Charlotte întrezăreau o siluetă întunecată — Lenora, a strigat arătarea, m-am întors De dincolo de mormânt Lenora gemu şi scăpă lumânarea Apoi tună în film Tună aproape simultan şi în realitate, unde furtuna se dezlănţuise cu mai mare forţă Pentru o clipă, încăperea în care se aflau Stacey şi Charlotte s-a luminat puternic O secundă mai târziu, s-a făcut beznă Fetele au ţipat de spaimă Charlotte o strângea tare pe Stacey Totul se stinsese – luminile, televizorul, şi se luase curentul de tot Era atât de linişte, încât îşi auzeau bătăile zgomotoase ale inimii Dar şi mai rea decât tăcerea era întunericul de nepătruns — S-a luat curentul, a şoptit Stacey — Vreau la mama, a murmurat Charlotte Sau la tatăl meu Stacey încerca din răsputeri să se adune — N-ai de ce să te temi, i-a spus ea lui Charlotte E doar o pană de curent Şi ce dacă? Pelerinii au trăit o viaţă întreagă fără electricitate Să fi văzut cum era la New York când cădea curentul Practic, tot oraşul era paralizat Noi locuiam la etajul al şaptesprezecelea, într-un bloc de apartamente, iar când se întâmpla aşa ceva, se opreau şi lifturile Imaginează-ţi cum era să urci pe jos şaptesprezece etaje doar ca să ajungi acasă — Câh, a exclamat Charlotte — Cam da! Acum, continuă Stacey, simţindu-se ceva mai bine, ceea ce trebuie să facem este să luăm nişte lumânări — La fel ca Lenora? întrebă Charlotte — Da, şi din acelea Unde ţin părinţii tăi lumânările? — Nu ştiu Nu am voie să umblu cu ele — N-ai nicio idee unde ar putea fi? — Încearcă în sertarul din sufragerie — Bun În regulă, acum o să-mi recuperez lanterna ca să luminăm drumul până în sufragerie Stacey s-a ridicat, ţinând-o strâns de mână pe Charlotte Au pornit spre antreu, unde Stacey îşi lăsase geaca şi lanterna Pâş-pâş, pâş-pâş, buf! — Au! a strigat Stacey — Ce-i? — Degetul de la picior! L-am lovit de ceva Stacey a pipăit în jur Cred că este o masă Bine, hai să continuăm Pâş-pâş, pâş-pâş — Stacey? — Ce este, Charlotte? Pâş-pâş, pâş-pâş — Aud ceva — Ce? — Nu ştiu Pâş-pâş, pâş-pâş — Uite-l acolo! Nu te mai mişca Stacey şi Charlotte s-au oprit în loc, ţinându-şi respiraţia şi ascultând Şi atunci, la urechile lui Stacey a ajuns un scârţâit — De unde se aude? a întrebat ea — Mi se pare că de la subsol, a şoptit Charlotte — Ei bine, haide să ne asigurăm că uşa de la subsol e închisă Unde este uşa ce duce la subsol? — Chiar aici Charlotte a trecut pe lângă Stacey, ţinându-se cu mâna de perete Da, e închisă — OK E bine atunci Taci puţin Fetele s-au oprit şi au ascultat din nou Scârţ Scârţa-scârţ, scârţa-scârţ, scârţa-scârţ! Pe întuneric, mâna lui Charlotte a găsit-o pe a lui Stacey A strâns-o cu putere Scârţa-scârţ, scârţa-scârţ, scârţa-scârţ! — Ceva urcă pe scări! a spus alarmată Charlotte, dar în şoaptă — Şşşt! doar atât a spus Stacey, dar mi-a povestit mai târziu la ce anume se gândise „Vai, doamne! Este Fantoma A oprit curentul ca să ne distragă atenţia, iar acum se furişează în casa familiei Johanssen prin intrarea de la subsol” Scârţa-scârţ! Sunetul părea să se fi apropiat, ajungând până în capătul scărilor Stacey tocmai voia să-i spună lui Charlotte să înceapă să se îndrepte spre uşa din spatele casei, când scârţâitul s-a oprit Apoi s-a auzit un „ham!” Stacey a sărit într-un picior, dar Charlotte a exclamat: — Morcov! Of, e doar Morcov! Trebuie să fi intrat din nou prin subsol Acolo, e o fereastră spartă — Cine este Morcov? — Schnauzerul nostru Sigur e ud leoarcă Merg să caut un prosop ca să-l putem usca Şi, în acel moment, luminile s-au aprins Stacey şi Charlotte s-au uitat una la alta şi au început să chicotească Apoi l-au uscat pe Morcov, care era ud până la piele, ba chiar au mai urmărit puţin şi Teatrul cu Stafii Afară, furtuna s-a domolit, iar restul serii a decurs liniştit Telefonul nu a sunat niciodată cât timp Stacey s-a aflat la familia Johanssen CAPITOLUL NOUĂ Sâmbăta, 25 octombrie În această seară am stat cu David Michael Restul familiei Thomas ieşise la cină împreună cu Watson, Karen şi Andrew, dar David Michael a trebuit să rămână acasă pentru că era răcit Îmi place să am grijă de David Michael Este ca un frate pentru mine Îl cunosc de când s-a născut Şi, de obicei, este destul de cuminte Dar în noaptea asta, fiind bolnav, a adormit foarte devreme, iar eu m-am simţit singură Nu mă puteam gândi la nimic altceva decât la prădători, la apeluri telefonice ciudate şi mai ales la Fantomă Vremea era frumoasă – bătea puţin vântul, dar nu era vijelie – şi se difuzau la televizor o mulţime de emisiuni amuzante, dar tot eram înspăimântată „Înspăimântată” nu este cuvântul corect Mary Anne îşi ieşise practic din minţi Stătea liniştită pe canapea, uitându-se la un episod mai vechi din serialul „O iubesc pe Lucy”, când, dintr-odată, i s-a făcut pielea de găină pe braţe A sărit în sus, a dat mai încet volumul la televizor şi a ascultat Nimic Nu se auzea nimic Cu toate astea, a urcat în viteză la etaj ca să vadă ce face David Michael El dormea pe o parte, respirând zgomotos, cu o cutie de şerveţele Kleenex lângă el Mary Anne a lăsat lumina pe hol aprinsă şi a coborât din nou la parter A apropiat toate uşile rămase deschise de la dulapuri şi a aprins încă două lumini Apoi a închis uşa de la uscătorie, în caz că s-ar fi ascuns cineva acolo, în cele din urmă, a coborât storurile din living Dar nici aşa nu se simţea în siguranţă, chiar dacă Louie, câinele familiei Thomas, se afla în casă cu ea „Dacă se strecoară cineva în timp ce mă uit la televizor?” se întreba ea Atunci, a decis să pornească alarmele antiefracţie Pe toate trei Acum, care e ideea cu Mary Anne Spier? Ea este tăcută şi timidă, dar într-adevăr are un simţ al umorului dezvoltat şi o imaginaţie bogată Trebuie să ai o astfel de imaginaţie, ca să poţi inventa alarmele pe care le-a încropit Mary Anne în casa familiei Thomas Ei bine, de fapt, prima alarmă nu a fost prea izbutită din punct de vedere al imaginaţiei Era cea pe care Mary Anne ne-o descrisese la întrunirea de urgenţă a clubului, ţinută cu o săptămână în urmă: o grămadă mare de vase, tigăi şi cutii din bucătărie înşirate de-a lungul uşii de la garaj Dacă cineva încerca să intre pe acolo, uşa împingea stiva şi oalele se prăbuşeau, alertând-o pe Mary Anne, care putea să fugă pe altă uşă şi să sune la poliţie Spărgătorul se speria atât de tare, încât făcea stânga împrejur şi plecă Mary Anne a terminat de construit alarma şi s-a aşezat din nou în faţa televizorului, hotărâtă să clădească o alarmă şi în dreptul uşii de la intrare Era destul de sigură că un hoţ n-ar intra niciodată pe uşa din faţă, dar, cu hoţii, nu se ştie niciodată Rămăsese însă fără oale, tigăi şi cutii, şi atunci trebuia să inventeze altceva S-a uitat la un raft plin cu jucăriile lui David Michael şi ochii i-au căzut pe o pungă mare de mărgele de sticlă — Aha! a spus ea cu voce tare Mary Anne a scos mărgelele de sticlă în antreu Apoi a luat o sfoară lungă A aşezat punga cu mărgele pe o măsuţă lângă uşă şi a legat o sfoară de o gaură mică aflată lângă gura pungii A legat celălalt capăt de clanţa uşii Aşa s-a gândit Mary Anne: hoţul deschide încetişor uşa; sfoara trage mărgelele pe podea; mărgelele se revarsă peste tot, fac un tămbălău de nedescris, care o avertizează pe Mary Anne, dar îl fac pe hoţ să alunece pe mărgele şi să cadă când păşeşte în casă Desigur că, după ce şi-a terminat a doua alarmă, a decis că mai are nevoie de încă una pentru intrarea din spate Doar aşa se va putea simţi în siguranţă Atunci va avea toate uşile asigurate Lui Mary Anne i-a trebuit un răgaz ca să inventeze cea de-a treia alarmă Deja rămăsese fără mărgele de sticlă, fără oale sau tigăi şi fără cutii Ce altceva mai putea face zgomot? Mary Anne îşi storcea creierii Cuburi? Poate Setul de construcţii Tinkertoys? Nuuu Muzică! Muzica ar putea fi bună şi s-ar auzi tare Planurile pentru alarma finală a lui Mary Anne începeau să prindă contur În primul rând, a urcat în vârful picioarelor la etaj şi s-a dus în camera lui Kristy să ia casetofonul portabil Apoi a căutat prin colecţia de muzică din camera lui Sam şi a lui Charlie A ales o casetă numită Poundin ’Down the Walls de Slime Kings şi a pus-o în casetofon A coborât la parter şi s-a aşezat pe covorul de iută din living, ca să cugete puţin, ţinând casetofonul în poală Cum ar putea să facă acel casetofon să pornească singur? A mai reflectat o vreme Cum îl pornea ea? Apăsa pe butonul PLAY, desigur OK Cum altfel ar putea activa butonul PLAY? Mai degrabă, cum să reuşească să facă uşa din spate să activeze butonul PLAY? Într-un moment divin de inspiraţie, i-a venit ideea salvatoare Mary Anne a sărit în picioare şi s-a dus la bucătărie S-a aşezat din nou pe podea şi a examinat opritorul îngust, cu vârf cauciucat, fixat pe interiorul uşii de la intrarea din spate Perfect Mary Anne a pus casetofonul la vreo doi metri de uşă A alineat opritorul de la uşă cu butonul PLAY al casetofonului Apoi a deschis uşa Opritorul a lovit casetofonul, răsturnându-l Dar asta nu a demoralizat-o pe Mary Anne „Trebuie să pun ceva în spatele casetofonului, ca să nu mai cadă”, s-a gândit ea Atunci, a târât un scaun mic şi greu din living şi l-a proptit în casetofon A deschis din nou uşa Opritorul a acţionat butonul PLAY şi Poundin ’Down the Walls a răsunat în toată casa Mary Anne a zâmbit Mulţumită de rezultat, a apăsat butonul STOP şi a dat volumul la zece, apoi s-a întors în living S-a cuibărit pe canapea cu o copie uzată din cartea Grădina secretă şi a început să citească Tocmai când era cufundată într-unul din fragmentele ei preferate – cel în care Mary îl descoperă pe Colin, sărac şi bolnav, ascuns în conacul Misselthwaite –, a auzit un scârţâit sinistru la intrarea din faţă De fapt, avea să-mi mărturisească Mary Anne a doua zi, fusese doar un mic pârâit, dar cum mintea ei era plină de holurile întunecate din Misselthwaite, aproape orice zgomot i se părea de rău augur Mary Anne şi-a ridicat de îndată privirea A sărit în picioare — Louie! a şoptit ea disperată „Unde e câinele ăsta atunci când ai nevoie de protecţie? „s-a întrebat, îndreptându-se spre uşa din living şi aruncând o privire pe hol Iată-l pe Louie acolo Stătea concentrat şi se uita fix la uşa din faţă Balamalele scârţâiau încetişor Louie scâncea Şi, dintr-odată, uşa s-a deschis, trăgând mărgelele de sticlă pe podea şi împrăştiindu-le cu un zgomot asurzitor Louie a lătrat de două ori Dar n-a intrat nimeni Mary Anne a răsuflat uşurată — Este doar vântul, Louie, a spus ea agitată Ca vânturile alea ce bântuie mlaştinile din Yorkshire, a adăugat ea, cu mintea în continuare la cartea ei Probabil că n-am închis eu uşa cum trebuie Dar Louie nu părea convins S-a aşezat în dreptul uşii cu plasă de ţânţari din exterior, cerând să fie lăsat liber, ca să patruleze prin zonă Mary Anne i-a deschis-o şi s-a apucat să strângă mărgelele Le-a pus înapoi în pungă, dar a hotărât să nu mai reasambleze alarma În schimb, a închis uşa exterioară şi a încuiat uşa din interior Apoi s-a întors la Grădina secretă În poveste, Mary tocmai purta cea dintâi conversaţie cu Colin Dintr-odată, Mary Anne a auzit o bufnitură surdă Dar ceea ce a îngrozit-o la culme a fost piesa Poundin ’Down the Walls, care a început din senin să duduie în bucătărie! Mary Anne a scos un ţipăt de-ţi îngheţa sângele în vine când a văzut uşa din spate întredeschisă Tocmai era pe punctul de-a o lua la goană spre ieşirea principală, când Louie a intrat în bucătărie, a adulmecat curios casetofonul, după care s-a dus la bolul unde avea apă — Louie! a strigat Mary Anne cu respiraţia tăiată şi cu disperare în glas Uitase că David Michael îl învăţase pe Louie să se folosească de greutatea lui ca să deschidă uşile Dacă nu erau zăvorâte bine, se deschideau uşor, ceea ce era în avantajul lui Louie Probabil că Mary Anne nu închisese uşa din spate după ce testase alarma muzicală „Ce mai bonă sunt şi eu”, s-a certat ea singură, „care lasă uşile vraişte, să intre cine când pofteşte!” — Bary Add! a strigat o voce Mary Anne s-a răsucit şi a dat cu ochii de David Michael, care stătea somnoros pe trepte, cu căţeluşul lui vechi de pluş în braţe — Bary Add, poţi să opreşti muzica? a cerut el Nu-mi place E prea tare A clipit în lumina orbitoare de pe hol — Of, Doamne! Îmi pare rău, David Michael, a strigat Mary Anne N-am vrut să te trezesc Pe cuvânt Dintr-un pas, Mary Anne a ajuns la casetofon şi l-a oprit A fost un accident Îmi pare rău Cum te simţi? — Am nasul înfundat Şi mă doare capul — Vai! a suspinat Mary Anne încet Şi-a amintit că doamna Thomas îi spusese că, la nevoie, David Michael poate să ia o jumătate de aspirină pentru copii Vrei nişte aspirină? l-a întrebat N-o să te mai doară căpşorul — Bine, a spus David Michael, respirând cu dificultate — Du-te înapoi în pat şi urc eu imediat la tine Mary Anne s-a simţit mai bine după ce în casă nu a mai fost atât de linişte I-a dus aspirina lui David Michael, s-a aşezat pe marginea patului şi i-a spus o poveste despre un bărbat minuscul pe nume Mr Piebell, care locuia în pădure la etajul al doisprezecelea al unui stejar cu apartamente, împreună cu câinele lui colie în miniatură, numit Louie David Michael a adormit cu zâmbetul pe buze Mary Anne tocmai îi închidea uşa de la cameră, când a auzit o bubuitură înfiorătoare la parter Alarma antiefracţie! Aceasta se declanşase, şi Mary Anne era captivă la etaj, de unde nu avea cale de scăpare Inima îi bătea să-i sară din piept, şi încerca să-şi dea seama ce are de făcut Să-l trezească pe David Michael şi să-l aducă în camera doamnei Thomas, cât timp ea reuşea să sune la poliţie? Să rişte totul şi să o pornească ţintă înspre uşa din faţă? Dar dacă şi de data asta tot Louie alergase prin casă? Poate ar fi mai bine să o sune pe Stacey şi să încerce codul Numai de şi l-ar aminti — Mary Anne? a rostit o voce întrebătoare de la parter Hopa! Era o voce de bărbat! Mary Anne s-a pitit într-un ungher de pe hol — Mary Anne? a strigat bărbatul, mai tare de data aceasta Vocea i se părea oarecum cunoscută „De unde îmi ştie Fantoma numele?” se întreba Mary Anne Apoi a auzit o altă voce strigând-o pe nume Era Kristy Mary Anne a îndrăznit să se uite în jos Kristy, Sam, Charlie, doamna Thomas, Watson, Karen şi Andrew stăteau grupaţi la baza scării, uitându-se în sus la ea — O! a spus Mary Anne, încercând să pară dezinvoltă şi dându-şi în acelaşi timp seama că vocea pe care o auzise prima oară fusese a lui Watson Mi s-a părut mie că v-am auzit venind Tocmai i-am dat lui David Michael o aspirină şi l-am pus iar la culcare S-a trezit cu o durere de cap, a adăugat ea, coborând în grabă scările — Hm Mary Anne, ai putea, te rog, să îmi spui ce caută toate conservele şi chestiile alea lângă uşă? a întrebat doamna Thomas — Ah, chestiile alea? a repetat Mary Anne Sunt doar nişte Nişte De fapt, sunt componentele unei alarme antifurt Intenţionasem să le pun la loc înainte să vă întoarceţi acasă Kristy a început să chicotească Charlie a pufnit — Şi casetofonul meu? a întrebat Kristy Mary Anne le-a demonstrat cum funcţiona alarma de la uşa din spate, de data aceasta cu volumul micşorat — Ingenios, a subliniat domnul Watson — Se pare că David Michael este în siguranţă cu tine, a spus doamna Thomas Mary Anne a încuviinţat dând din cap Ştia că se făcuse roşie ca focul în obraji — Ai putea să începi o nouă afacere pe cont propriu, a spus Sam „Sistemele de protecţie infailibile ale lui Mary Anne” Mary Anne se înroşea din ce în ce mai tare — Vino, a spus Kristy după ce doamna Thomas i-a dat banii lui Mary Anne Te conduc până acasă Şi chiar asta a făcut CAPITOLUL ZECE Probleme cu băieţii Până acum, cele patru membre ale Clubului Bonelor reuşiseră să discute subiectele legate de băieţi în afara întâlnirilor Asta până la şedinţa de luni, 27 octombrie Atunci, am încercat să dezbatem dificultăţile întâmpinate în calitate de bone, dar subiectul băieţilor nu contenea să apară în discuţie Kristy a început — Ştiţi ce mi-a făcut Alan Gray astăzi? ne-a întrebat ea, cu o expresie dezgustată — Ce te-a făcut să te gândeşti la Alan Gray? am întrebat-o Noi tocmai vorbeam despre Charlotte Johanssen — Orice lucru mă face să mă gândesc la el, a mărturisit Kristy, ridicând braţele în aer Tot timpul mă sâcâie! În fiecare secundă, în fiecare zi! — Dar chiar în momentul ăsta nu te deranjează, a observat Mary Anne — Ba da El mă sâcâie prin simpla lui existenţă Alan Gray e îngrozitor ori de câte ori se află în preajma mea, şi nu mă pot gândi decât la el — Şi azi ce ţi-a făcut? s-a interesat Stacey — Mi-a ascuns tema la matematică, şi atunci când mi-a venit rândul să o predau şi n-am găsit-o, a sărit de pe scaun şi i-a spus domnului Peters: „Scuzaţi-mă, dar ştiu ce s-a întâmplat cu fişa lui Kristy Fratele ei mai mic a înghiţit-o Kristy nu i-a dat de mâncare la micul dejun, şi săracul murea de foame” Am chicotit Kristy s-a întors înspre mine, săgetându-mă cu privirea — Bine, îmi pare rău, dar mi s-a părut amuzant — Doar ţi s-a părut! — Of, Kristy, am spus râzând Calmează-te! — Nu e doar asta, a continuat ea (Eu mi-am dat seama că, în momentul acela, Kristy era hotărâtă să fie supărată ) Cred că lucrurile se înrăutăţesc tot mai mult Vineri, mi-a ascuns pantofii Joi, mi-a spus „prichindel schilod” în faţa întregii clase, şi de două ori săptămâna trecută l-am prins cotrobăindu-mi dimineaţa în bancă În fiecare zi face câte ceva Nu se opreşte deloc — De ce nu vorbeşti cu Sam despre asta? a sugerat Stacey — Cu fratele meu, vrei să zici? În niciun caz În plus, n-ar înţelege niciodată E înnebunit după fete Ar fi trebuit să vedeţi pe cine, sau mai bine zis ce, a dus la film în oraş vinerea trecută E o boboacă de liceu cu părul făcut ţepi, vopsit în galben şi cu chestii verzi la capete, care poartă, pe deasupra, şi nişte mănuşi scurte din dantelă, cu vârfurile de la degete tăiate Acum, ce rost are să porţi mănuşi dacă Kristy a încetat să vorbească când şi-a dat seama că noi trei ne holbam la ea — Ce-i? Ce este? a întrebat ea în cele din urmă Apoi a observat că Stacey, care stătea pe patul meu, se uita cu tristeţe în jos, la mâinile ei — Sam a scos o fată de liceu la film? a întrebat ea încetişor — Da, eu O, nu! Stacey, îmi pare rău! Kristy uitase cu desăvârşire că Stacey făcuse o pasiune pentru Sam Sunt sigură că nu înseamnă nimic El chiar este interesat de tine Pe cuvânt — Şi-atunci ce-i cu fata aia — Tamara? Adică, de ce a dus-o la film? Sincer, nu ştiu Dar era atât de ciudată, încât ştiu că Sam n-o va lua niciodată în serios Sunt ferm convinsă Cred că a ieşit cu ea doar ca să o calce pe mama pe bătături — Credeam că mă place pe mine, a spus Stacey — Chiar te place, a asigurat-o Kristy — La ce te referi când spui că era ciudată? a întrebat Stacey cu precauţie — Păi, în primul rând, avea părul vopsit în verde pe la vârfuri Apoi din cauza hainelor Hainele ei erau pur şi simplu ciudate — Ca ale mele? am întrebat eu bănuitoare — A, nu! Nu există nicio asemănare între hainele voastre, a spus Kristy în timp ce se înroşea la faţă Absolut nicio asemănare I-am aruncat o privire lui Stacey Pentru prima oară de când o cunoşteam, nu mi s-a mai părut atât de puţin sofisticată De fapt, parcă semăna cu o fetiţă pierdută Două lacrimi îi alunecau încet pe obraji — O, nu! Te rog să nu plângi! a exclamat Kristy Mary Anne a sărit în picioare de unde stătea pe podea şi s-a aşezat lângă Stacey Ea nu suportă să vadă oameni supăraţi Tocmai atunci a sunat telefonul, şi m-am grăbit să răspund Era domnul Willis, care locuieşte puţin mai jos pe strada noastră Mai avusesem odată grijă de copiii lui — Da? am întrebat eu mirată Sâmbăta aceasta? Sigur, sigur, la ora opt seara sigur Voi fi acolo Am închis telefonul şi am notat programarea în registru Când am ridicat privirea, toată lumea se holba la mine, inclusiv Stacey Era rândul meu să aflu cu ce am greşit — Ce s-a întâmplat? am întrebat — Vrei să zici c-ai acceptat pe loc programare? a întrebat Kristy Am simţit că mi se taie respiraţia — Da, am şoptit — Dar, Claudia, ştii care este regula Sigur că ştiam Doar că uitasem — Trebuia să discut înainte cu voi Kristy a aprobat din cap — Sâmbătă sunt liberă — Şi eu sunt, a adăugat Mary Anne — Of, am suspinat — Eu nu sunt liberă, a adăugat Stacey, dar mi-ar fi plăcut să mă întrebi N-aveai de unde să ştii că sunt ocupată — Îl sun imediat înapoi, am propus Luaţi una dintre voi programarea — Nu! a protestat Kristy Ne-am da de gol cât de dezorganizate suntem Mergi tu de data asta Dar vreau să ştiu ceva: cât de des primeşti apeluri pentru club şi accepţi programări fără să te consulţi mai întâi cu noi? — Ah, păi, nu prea des Adică, aproape niciodată Doar o singură dată — Atunci când ai fost la familia Newton? — Bine, de fapt, de două ori — Sau atunci când ai avut grijă de Charlotte? a insistat Stacey — Bine, fie! De trei ori! — Claudia! a exclamat Kristy — N-o fac intenţionat! am răbufnit Sincer, nu încerc să vă trag pe sfoară, fetelor! — Noi n-am vrut — Doar că am atâtea pe cap în ultima vreme! — Ce s-a întâmplat? a întrebat Mary Anne — Petrecerea de Halloween este la doar patru zile distanţă şi nu cred că Trevor a aflat măcar cum mă cheamă — Uau, a spus Stacey, plină de compasiune Nu mi-am dat seama că situaţia este atât de gravă Am încuviinţat din cap — Cred că nu mai există nicio speranţă! — Ba da! Trebuie să fie! a strigat Mary Anne dintr-odată — Acolo unde mai este timp, există şi speranţă! Şi mai ai patru zile la dispoziţie Se poate întâmpla orice în patru zile — Cred c-ar trebui să vorbeşti cu el, a spus Kristy — Eu cred c-ar trebui să-l inviţi la petrecere, a fost de părere Stacey Am suspinat — Nici nu se pune problema! Doar nu e Ziua Sadie Hawkins Nu pot ruga un băiat să mă însoţească — La New York, făceam asta tot timpul — Ei bine, aici nu suntem la New York Suntem în orăşelul Stoneybrook Şi nu îl voi invita pe Trevor Sandbourne la petrecerea dansantă de Halloween — Îţi este teamă, a spus Stacey — Ai dreptate — Poate şi Trevor e speriat — Crezi? El este sensibil Înainte ca Stacey să apuce să răspundă, telefonul a sunat din nou — Răspund eu, a zis Kristy cu subînţeles, întinzându-se după receptor Alo? Bună ziua, domnule Newton Unde sunteţi? La birou? Îhm O! Vai! — Ce-i? am întrebat Kristy mi-a făcut semn să tac — Acum? am auzit-o spunând Dar credeam că bebeluşul vine abia peste trei săptămâni Aha! Îhm Jamie v-a sunat? Habar n-am avut că ştie să folosească şi telefonul Da Bine Sigur, vom fi acolo La revedere — Copilul? a ţipat Mary Anne Deja s-a născut? — Bănuiesc că da, a fost de părere Kristy Domnul Newton a spus că Jamie tocmai l-a sunat la birou şi i-a cerut să se ducă acasă Când domnul Newton a întrebat dacă se naşte copilul, Jamie a spus că da! — Vaiii! Nu-mi vine să cred, am strigat — Aşa că domnul Newton a zis că, probabil, o să aibă nevoie de una dintre noi să stea cu Jamie diseară Dacă se întoarce târziu de la spital, atunci cred că Jamie ar putea rămâne la noi peste noapte A mai dormit o dată, cu ceva timp în urmă Domnul Newton ne va suna imediat ce ajunge acasă — Doamne! Sper că soţia lui este bine, a spus Stacey Vreau să zic, dacă e să ne gândim că l-a rugat pe Jamie să sune la domnul Newton şi că bebeluşul se naşte mai devreme! — Mda, ai dreptate, am aprobat eu Pentru o clipă, uitaserăm de băieţi — Există bebeluşi care se nasc cu trei săptămâni mai devreme? am întrebat Celelalte membre ale Clubului Bonelor au ridicat din umeri — Nu ştiu, a spus Mary Anne — Odată, am auzit despre un copil care s-a născut cu trei luni înainte de termen, a adăugat Stacey Practic, a trebuit să stea internat la spital o eternitate, dar acum este bine — Şi David Michael s-a născut cu două săptămâni mai devreme, a spus Kristy, şi a fost foarte mărunţel Medicii l-au ţinut în spital trei zile în plus, ca să mai câştige câteva grame în greutate, dar şi el a fost bine după aceea — Ştiţi ceva? a intervenit Mary Anne Eu nici nu ştiu dacă m-am născut mai devreme, mai târziu sau la termen Tata nu vorbeşte niciodată cu mine despre chestii de genul ăsta, înţelegeţi ce vreau să spun: ce-am făcut când eram copil etc În momente din astea, mi-aş dori să am o mamă Pun pariu că ea ar vorbi despre asemenea lucruri Pentru o clipă, nimeni nu a spus nimic Am observat că Stacey se uita cu compasiune la Mary Anne Stacey mi-a spus odată că şi-ar fi dorit să o cunoască mai bine, dar Mary Anne este încă puţin timidă când se află în compania lui Stacey Atunci, Kristy a rupt tăcerea (ca de obicei) şi a salvat ziua — Ştii ceva? a spus ea întorcându-se spre Mary Anne Ar trebui să o întrebi pe mama mea chestii din astea Sau întreab-o pe doamna Kishi sau pe Mimi Pariez că ele ştiu câte ceva, deoarece am crescut împreună Mama mi-a spus odată că, atunci când eram foarte mici şi aveam în jur de un an, părinţii noştri au format un grup de joacă, astfel încât să putem sta cu alţi copii de vârsta noastră, iar ei să poată vorbi despre creşterea copiilor şi alte lucruri Cu siguranţă ne cunosc pe toate trei îndeajuns de bine — Serios? s-a mirat Mary Anne Poate c-am s-o întreb pe una dintre ele într-o zi Telefonul a început să ţârâie — Domnul Newton! a strigat Kristy în timp ce se ducea să ridice receptorul Clubul Bonelor, a spus ea pe un ton oficial, şi mi-am dat seama că uitasem de introducerea asta, mai devreme O altă aluzie la adresa mea Kristy a încuviinţat din cap înspre noi ca să ne dea de înţeles că la telefon era domnul Newton Noi îi urmăream fiecare grimasă — A fost? a întrebat ea, cu o mină dezamăgită pe faţă Aha aha Sigur, înţelegem De fapt, mă bucur că bebeluşul nu vine mai devreme E mai bine pentru el – sau pentru ea – să vină la timp Aşa este, da Nicio problemă Bine, ne vedem curând La revedere Kristy a închis telefonul — Alarmă falsă? am întrebat — Se poate spune şi aşa Kristy a început să chicotească — Ce-i aşa de amuzant? — Doamna Newton e bine mersi Nici ea n-avea habar că Jamie ştie să folosească telefonul Doar ştiţi şi voi că Jamie mereu îşi doreşte să stea de vorbă cu tatăl lui şi că în fiecare zi îl aşteaptă să vină acasă de la serviciu Am încuviinţat dând din cap — Ei bine, astăzi s-a săturat să mai aştepte, s-a dus la telefon şi l-a sunat Doamna Newton îl învăţase cum să formeze numărul, în caz de urgenţă, numai că domnul Newton nu ştia asta Oricum, Jamie i-a spus domnului Newton că doreşte ca el să vină acasă – pentru că asta îşi doreşte mereu –, domnul Newton a întrebat dacă bebeluşul este pe drum, iar Jamie a răspuns că da (evident că era aşteptată sosirea unui copil în familia lor), şi de acolo marea confuzie Am izbucnit toate în râs — Va fi destul de interesant când se va naşte copilul cu adevărat, a spus Mary Anne — Ar fi destul de interesant dacă Trevor m-ar invita la petrecere, am adăugat Apoi am oftat cu năduf Dacă aş fi ştiut ce avea să se întâmple în acea noapte, poate nu m-aş fi obosit să suspin după Trevor Problema legată de Trevor era minoră în comparaţie cu celelalte care urmau să apară CAPITOLUL UNSPREZECE După cina din acea seară, era rândul lui Mimi să mă ajute la teme — La mate am cele mai multe teme, i-am spus îmbufnată în timp ce ne aşezam la masa din bucătărie Vom da un test joi, iar domnul Peters ne-a dat probleme de recapitulare În plus, mi-a cerut să fac şi ceva în plus Doar mie, Mimi Nimănui altcuiva nu i-a mai cerut, am mormăit — Şi în ce constă această muncă, draga mea Claudia? — Să învăţ pe de rost tabla înmulţirii Domnul Peters ştie că sunt ajutată la teme şi mi-a spus să repet în seara asta Trebuie să repetăm împreună de două ori tabla înmulţirii De două ori! Plictisitor, plictisitor! N-am mai făcut asta din clasa a patra — Este doar o recapitulare, Claudia mea Te ajută să reţii mai bine Când ştii tabla înmulţirii uite aşa (Mimi a pocnit din degete), matematica ţi se va părea floare la ureche — Orice, numai să calculez mai repede Mimi a zâmbit — În regulă Vom trece prin teancul de carduri Ele nu sunt aşezate în ordine Mimi a ridicat un card Şase ori şapte — Patruzeci Adică patruzeci şi doi — Opt ori trei — Douăzeci şi patru — Foarte bine Parcurseserăm cam jumătate dintre carduri când a sunat cineva la uşă Mimi ştia că am nevoie de o pauză — Ce-ar fi să deschizi tu, Claudia mea? Am sărit în picioare Când am ajuns la uşă, am aruncat înainte o privire pe fereastră, ca să văd cine sună, şi am fost surprinsă să-i văd pe domnul şi pe doamna Goldman în faţa uşii Ei sunt mai în vârstă, nu au copii şi călătoresc mult, deci nu îi vedem prea des Din câte îmi aminteam, nu ne vizitaseră niciodată fără să sune în prealabil — Mamă! am strigat în timp ce desfăceam lanţul de la uşă Tată! Este familia Goldman! Bună ziua, le-am spus, deschizând uşa — Claudia, dragă, a exclamat doamna Goldman Îl ţinea pe soţul ei de braţ şi părea absolut îngrozită — Ne pare rău că vă deranjăm, a spus domnul Goldman Părinţii au apărut în spatele meu — Eileen, Arnold, a spus mama Vă rog să intraţi S-a întâmplat ceva? Soţii Goldman au păşit în antreu — Am crezut c-am fost jefuiţi, a spus domnul Goldman, agitat Am ieşit în oraş să luăm cina şi, când ne-am întors, am găsit uşa întredeschisă — Sunt sigură c-am lăsat o lumină aprinsă în living, a spus doamna Goldman cu ochii în lacrimi, dar acum este întuneric în casă Inima a început să-mi bată mai repede Bubuia atât de tare, încât aveam senzaţia că îmi zvâcnesc urechile — Ne-a fost frică să intrăm în casă, a spus domnul Goldman Îşi mototolise pălăria în aşa hal, încât abia mai ghiceai ce este — Ne bucurăm că aţi venit la noi, a spus mama Cred că aţi procedat înţelept că nu aţi intrat în casă Nu se ştie niciodată Mama a bătut-o încetişor pe braţ pe doamna Goldman — Voi suna la poliţie, a spus tata — Iar eu am să vă pregătesc un ceai, a adăugat Mimi, care ni se alăturase Doi poliţişti s-au prezentat rapid, înainte ca Mimi să aibă măcar şansa de a servi ceaiul Au ascultat povestea soţilor Goldman, apoi au plecat să verifice casa Când s-au întors, unul a spus: — Ei bine, mă tem aţi fost jefuiţi Este puţină dezordine la etaj Cu toate acestea, intrusul sau intruşii au plecat acum Vă puteţi întoarce acasă în siguranţă Domnul Goldman a dat din cap — Spuneţi-mi, domnule, a adăugat tânărul poliţist, s-a întâmplat ceva neobişnuit astăzi? Un apel telefonic ciudat, ceva de genul acesta? Domnul Goldman a clătinat din cap — Nu, nu-mi Dar soţia l-a întrerupt — Aşteaptă Am primit un telefon ciudat, Arnold Două, de fapt S-a întâmplat atunci când lucrai în pivniţă S-a întors către poliţişti şi le-a relatat: Are o magazie de lemne acolo După-amiaza târziu a sunat telefonul Când am răspuns, am spus „Alo” de două ori şi apoi cel care a sunat a închis Scena s-a repetat din nou după o jumătate de oră Simţeam că mă holbam la ei din ce în ce mai tare — Autorul Apelurilor Fantomă, am îngăimat Tânărul poliţist m-a ţintuit cu privirea Apoi i-a făcut un semn abia perceptibil din cap partenerului său Ei bine, după cum vă puteţi imagina, a trebuit să mă pun imediat pe dat telefoane şi să încep să le spun oamenilor despre Fantomă Prima persoană pe care am sunat-o a fost Stacey Aproape că am auzit cum i-a căzut maxilarul — Ce-a furat hoţul? a ţipat ea — Un colier de perle şi o broşă de aur Ambele foarte valoroase Broşa era o antichitate — Dar nu înţeleg, a spus Stacey De unde ştia el despre bijuterii? — Habar n-am Poliţiştii mi-au zis totuşi un lucru interesant — Ce anume? — Au spus că nu sunt siguri că acest jaf se potriveşte modului de operare al Fantomei Au spus că e posibil să fie vorba despre un tipar de acţiune copiat Ştii, se poate să fi fost un punker local care a vrut să obţină rapid bani gheaţă şi să-şi acopere urmele deghizându-şi infracţiunea după modelul Fantomei Poliţiştii au mărturisit cât de surprinşi au fost să vadă că Fantoma a acţionat într-un cartier ca al nostru — Ce vrea să însemne asta? — Înseamnă că, de obicei, dă spargere la milionari — O! După ce am vorbit cu Stacey, i-am dat telefon lui Kristy şi i-am transmis veştile M-a asigurat că o va suna ea pe Mary Anne Apoi, Mimi mi-a cerut să mă întorc la temele mele Aproape terminaserăm cu cardurile, când a sunat telefonul Mimi a răspuns, după care mi-a întins receptorul — Este Kristy Vă rog să vorbiţi doar câteva minute — Bine Mulţumesc, Mimi, am spus zâmbind în timp ce luam receptorul din mâna ei Mimi este singura care îmi permite să primesc apeluri telefonice în timp ce îmi fac temele — Claudia, a spus Kristy, fără să-mi răspundă la salut, avem o mare problemă — Ce anume? am oftat eu — Niciodată n-ar fi trebuit să-i spun lui Mary Anne despre Goldmans, deşi ar fi aflat oricum — Ce s-a întâmplat? — I-a spus tatălui ei despre jaf şi el i-a interzis să mai accepte programări ca bonă, până când îl vor prinde pe Fantomă — O, nu! — Şi are trei programări săptămâna asta — O, nu! — Mda De fapt, cred că tatăl ei este supărat c-a vorbit la telefon după cină şi că nu şi-a făcut temele Doar ştii ce regulă stupidă are — Ştiu — Una peste alta, trebuie să-i ţinem locul Voi convoca o întâlnire de urgenţă a Clubului Bonelor pentru mâine, în timpul pauzei — Bine Ne vedem la şcoală Am închis După ce mi-am terminat temele, Mimi a urcat cu mine în cameră şi mi-a mai pozat puţin pentru portretul ei Îi pictam ochii, care erau partea cea mai dificilă pentru mine Când Mimi mă priveşte, văd tot felul de lucruri exprimate în ochii ei Îmi doream foarte tare să transpun ce vedeam şi pe pânză, însă era dificil — Cum vă înţelegeţi tu şi Janine? m-a întrebat Mimi, amintindu-mi de conversaţia pe care o purtaserăm data trecută când pozase pentru mine — La fel, am spus — Ştii, draga mea Claudia, pentru ca lucrurile să se schimbe, tu trebuie să le schimbi O să ajungeţi bătrâne ca mine dacă vă aşteptaţi ca alţii să schimbe lucrurile care nu vă sunt pe plac M-am gândit la asta M-am gândit la vremurile în care Janine încercase să stea de vorbă cu mine şi o alungasem M-am gândit la vremurile în care fusesem supărată pe ea şi refuzasem să-i mărturisesc din ce motiv Dar tot ce i-am spus lui Mimi a fost: — Când o să fiu bătrână, sper să semăn cu tine Mimi mi-a zâmbit Am adăugat nişte raze de lumină în pupilele lui Mimi, şi ai fi zis că erau chiar ochii ei ∵ A doua zi, şcoala vuia despre jaful de la familia Goldman Vorba se împrăştiase repede A fost sau n-a fost Fantoma? Oare venise Fantoma într-adevăr la Stoneybrook? Părinţii noştri trebuiau să cumpere sisteme de alarmă sofisticate? Era necesar să depozităm obiectele de valoare în seifuri, la bancă? Singurul lucru asupra căruia toată lumea căzuse de acord a fost acela că, dacă tâlharul era cu adevărat Fantoma, nu aveam de ce să ne facem griji pentru noi În mod obişnuit, el dădea lovitura doar când o casă era goală şi nu rănise niciodată pe nimeni Nimeni nu-l văzuse În timpul orei de matematică am încercat să pun la cale un plan de acţiune în privinţa lui Trevor Sandbourne Era marţi Petrecerea dansantă de Halloween avea loc vineri, peste nici trei zile Ştiam că nu aş fi în stare, aşa cum sugerase Stacey, să-l invit eu la petrecere, dar puteam încerca să-i atrag atenţia, să-l fac să mă observe La prânz, mi-am cumpărat mâncare caldă – chiftele, fasole verde şi piure de cartofi, toate constituind elemente perfecte pentru o sculptură alimentară La desert ce era? Jeleu roşu cu fructe, ce altceva? Când mă îndreptam spre masa unde stăteau Stacey, Dorianne, Emily şi băieţii, am observat că Trevor se afla la doar câteva mese distanţă de ei „Aha!” mi-am zis „Pot să fac ceva ca să-i atrag atenţia lui Trevor” Am decis să merg pe scurtătură până la masa mea, ceea ce presupunea să mă strecor pe lângă Trevor Puteam să-l salut când treceam pe lângă el M-am apropiat, cu degetele încleştate pe tavă Trevor stătea în capul mesei M-am strecurat prin spatele lui şi, exact atunci, copilul aşezat în spatele lui Trevor s-a ridicat brusc Eu m-am dezechilibrat, iar farfuria cu jeleu a alunecat de pe tavă şi a aterizat direct în poala lui Trevor Foarte încet, el s-a uitat la ea, apoi la mine, în timp ce jeleul roşu se prelingea încet pe jos Faţa lui s-a făcut roşie ca jeleul Simţeam că şi eu sunt roşie ca racul Dar habar n-aveam ce era de făcut Toţi elevii de la masa lui Trevor se holbau la mine O mulţime de alţi ochi se holbau la mine În cele din urmă, mi-am echilibrat tava pe un genunchi, i-am întins şerveţelul lui Trevor şi-am spus: — Îmi pare rău Îmi pare rău Apoi am fugit spre scaunul gol de lângă Stacey M-am prăbuşit pe el şi mi-am îngropat faţa în mâini Îmi este aşa de ruşine, am şoptit Încă se mai uită lumea la mine? Stacey a aruncat o privire prin cantină — Nu Se uită la Trevor cum îşi curăţă pantalonii Apropo, ai lăsat farfuria cu jeleu în poala lui — O, nu! O, nu! — Bună schemă, Claudia! a exclamat Rick — Exact, asta, da, coordonare, a adăugat Howie — Tăceţi, băieţi! le-am spus eu Încă eram roşie în obraji — Ooo, touché! a zis Pete Sincer, băieţii pot fi atât de agasanţi! Ei bine, unii băieţi chiar sunt enervanţi Rick, Howie şi Pete probabil că urmau să tot pomenească episodul ăsta, până la absolvirea liceului Poate până la sfârşitul vieţilor noastre Am decis că voi încerca să pictez un tablou care să exprime sentimentul de stânjeneală Culoarea principală ar fi roşul M-am bucurat că aveam o întâlnire de urgenţă a Clubului Bonelor, deoarece în felul ăsta uitam că tocmai ratasem şansa cu petrecerea dansantă de Halloween şi că urma să stau acasă, aşa cum făceau Kristy şi Mary Anne, de obicei, vineri seara Lor nu le păsa dacă vor merge la dans, dar mie chiar îmi păsa (Stacey, din câte ştiam, urma să fie invitată la petrecere de Pete Pete îi spusese lui Rick, care îi spusese lui Howie, care îi spusese lui Dorianne, care îmi spusese mie Şi Dorianne, şi Emily aveau să meargă ) Kristy le-a adunat pe membrele clubului sub un coş de baschet abandonat, de pe locul de joacă Dar Kristy nici n-a apucat să deschidă gura, că Mary Anne a luat cuvântul: — Vreau doar să vă spun că îmi pare rău Este vina mea V-am creat probleme şi mă simt groaznic — Nu eşti tu de vină, ci tatăl tău, a spus Kristy — Ştiu, dar voi trei trebuie să preluaţi toate programările — Nu-ţi face griji, a spus Stacey — Chiar nu trebuie să-ţi faci, am adăugat Fiecare afacere se confruntă uneori cu probleme Mimi spune că rezolvarea problemelor întăreşte caracterul Mary Anne a zâmbit — Mimi are dreptate de obicei — Bine, a spus Kristy, frecându-şi mâinile Să trecem la treabă A deschis registrul, pe care îl cărase sub braţ Hm! Mary Anne, tu trebuie să mergi la familia Marshall o oră în această după-amiază, apoi la Claire şi Margo Pike, şi apoi, să ai grijă de Charlotte Johanssen sâmbătă dimineaţă, nu? — Exact — Haideţi să vedem Astăzi de regulă e rândul meu să stau cu David Michael, dar am făcut schimb cu Sam, deoarece Claudia şi cu mine mergem la familia Newton începând cu ora cinci Dacă doamna Marshall are nevoie într-adevăr de cineva de la trei şi jumătate până la patru şi jumătate, aş putea să merg eu — OK! a spus Mary Anne Atunci lăsaţi-mă pe mine să iau registrul şi să ţin evidenţa Oricum este sarcina mea Kristy i-a înmânat caietul — Aşa deci! a spus Mary Anne Hai să ne îngrijim şi de familia Pike Claudia, tu nu ai nicio programare mâine — Nu, dar am curs de pictură — Ah, da! — Aş putea să lipsesc, am spus eu fără tragere de inimă — Voi lua eu programarea, Mary Anne, s-a oferit Stacey — Dar trebuie să stai cu Charlotte — Nu, nu mai e nevoie Dr Johanssen m-a sunat aseară ca să anuleze N-am apucat să notez în registru — Grozav Bine, familia Pike este asigurată Atunci ne mai rămâne Charlotte pentru sâmbătă Dar cum se face că doamna Johanssen a anulat programarea de mâine? Poate o va anula şi pe cea de sâmbătă — Nu cred, a spus Stacey A renunţat la programare deoarece i s-a anulat o şedinţă la serviciu Dar asta nu va afecta sâmbăta Mary Anne a suspinat Apoi şi-a lăsat din nou privirea în registru — Claudia? — Sigur, o să merg eu să am grijă de Charlotte Mary Anne a închis caietul — Mă tot gândesc, a spus ea hotărâtă, să nu mai fac parte din Clubul Bonelor — Cum? Kristy, Stacey şi cu mine am strigat la unison — Nu este corect, a continuat Mary Anne Cine ştie cât timp va trece până când vor prinde Fantoma Tata ar putea să-mi interzică să fiu bonă ani de zile de-acum încolo — Dar dar a spus Kristy — Hei, am o idee! am strigat De ce nu rămâi secretară a clubului? Vei putea astfel ţine evidenţa cererilor şi programărilor cu foarte mare precizie Nimeni altcineva nu are cum să facă o treabă mai bună decât tine — Păi a spus Mary Anne Dar nu voi câştiga niciun ban S-ar putea să nu-mi pot plăti cotizaţia de membru — Să nu ne facem griji pentru asta acum, a spus Kristy — Bine, am adăugat Noi, bonele, trebuie să fim unite La bine şi la rău — În vremuri cu Fantome şi pene de curent, a spus Stacey — Prin foc şi inundaţii, a spus Kristy Ne-am pus braţele una în jurul celeilalte şi ne-am îndreptat spre clădirea şcolii exact când a sunat clopoţelul CAPITOLUL DOISPREZECE În acea după-amiază, Kristy şi cu mine am început una dintre cele mai înfricoşătoare experienţe din cariera noastră de bone Mama lui Jamie Newton ne sunase acum două săptămâni, pentru că avea nevoie de o bonă în acea seară Mai era un clenci aici: Jamie nu era singurul copil care avea să fie acasă, la familia Newton Verişorii lui sălbatici se aflau în vizită Mai fusesem odată la ei, tot singură, şi, după experienţa aceea, i-am spus doamnei Newton că va avea nevoie de două bone, mai ales că programarea cuprindea ora cinei, când copiii trebuiau hrăniţi Verişorii lui Jamie erau Rob, Brenda şi Rosie Rob, cel mai mare dintre ei, avea opt ani; Brenda avea cinci, iar Rosie, trei Era greu să-i ţii pe toţi în frâu Rob ura fetele (inclusiv bonele), Brenda era mofturoasă şi Rosie, gălăgioasă De fapt, cu toţii erau gălăgioşi Data trecută când fusesem bona lor, copiii au sărit şi au alergat în jurul livingului, fără să le pese de ce le spuneam să facă În cele din urmă am reuşit atunci să-i calmez, dar tot nu aşteptam cu nerăbdare seara aceea, deşi lucrurile urmau să fie diferite acum, că avea să fie şi Kristy acolo Am ajuns la domiciliul familiei Newton la ora cinci şi locul era deja vraişte Adulţii, părinţii lui Jamie împreună cu domnul şi doamna Feldman (părinţii lui Rob, Brenda şi Rosie), încercau să se pregătească de plecare, dar trei dintre cei patru copii (cu excepţia lui Rob) plângeau, doamna Feldman nu găsea sandvişurile pe care le cumpărase pentru cină, iar doamna Newton descoperise dintr-odată că haina ei cea bună nu îi mai cuprindea mijlocul — Ei, drăcie! a spus ea Am purtat haina asta toată perioada cât am fost însărcinată cu Jamie Pur şi simplu nu înţeleg cum e posibil — Soro! a strigat doamna Feldman din bucătărie Nu e nici urmă de sandvişuri în frigider Şi dacă ar fi, atunci sunt invizibile Rosie, opreşte-te Nu ştiu de ce te-a lovit Brenda — Nu în frigiderul ăla Le-am pus în cel de la subsol, i-a răspuns doamna Newton Ia-l pe Jamie să-ţi arate unde Cu ce mă voi îmbrăca în seara asta? Nu pot să iau haina aia groaznică de gravide, nu la acest cocktail party Roger? a strigat ea către domnul Newton, care se afla la etaj — Mami! Jamie a intrat smiorcăindu-se în hol şi a prins-o de mână pe mama lui Nu vreau să merg la subsol cu mătuşa Diane — Lasă, nu-i bai, soro! Le-am găsit Brenda! Opreşte-te! O necăjeşti pe sora ta! Ei bine, lucrurile au continuat în stilul ăsta încă vreo cinci minute, dar, în cele din urmă, doamna Newton a găsit un şal pe care să-l poarte în locul hainei şi, în mod miraculos, Jamie, Brenda şi Rosie au încetat să mai plângă Adulţii au plecat Kristy şi cu mine ne-am uitat una la alta, apoi prin living, unde se aflau cei patru copii Ei se uitau la noi şi noi, la ei Rob şi-a adunat surorile la un loc în timp ce Jamie continua să ne privească Dintr-odată, gaşca s-a spart şi copiii Feldman au început să alerge, să ţipe şi să sară în toate direcţiile, exact cum făcuseră şi data trecută când stătusem eu cu ei Atunci i-am ignorat o vreme, şi, până la urmă, s-au potolit Dar Kristy a avut altă idee Trebuie să vă amintiţi că, deşi mică de statură pentru vârsta ei, e tare băieţoasă şi e obişnuită cu băieţii şi cu o familie mare Copiii familiei Feldman n-au apucat să alerge şi să sară prin sufragerie mai mult de trei secunde, până să-şi ducă Kristy degetele la gură şi să fluiere tare Sunetul a fost atât de puternic, că îţi spărgea timpanele Feldmanii s-au oprit ca electrocutaţi — Ascultaţi aici! a strigat Kristy Nu ţipăm, nu alergăm şi nu sărim în această casă – şi vorbesc serios A văzut că Rob dădea să spună ceva, aşa că a adăugat: O mişcare greşită, şi te bat de-ţi sună apa-n cap! Acest lucru este valabil pentru toţi M-aţi auzit? Copiii Feldman au încremenit Jamie a făcut ochii mari, uitându-se neîncrezător la draga lui Kristy — E clar? a continuat ea Copiii Feldman au încuviinţat în tăcere — Alte întrebări? Rob a fost pe punctul de-a căsca gura din nou, apoi s-a gândit mai bine şi a preferat să ridice mâna — Da! a spus Kristy — Cum ai reuşit? — Ce anume? — Cum ai fluierat din degete? — Ah! Haide să-ţi arăt Dar dacă înveţi cum să faci, să ţii minte că acest stil de fluierat este pentru exterior, nu pentru interior Ne-am înţeles? — Da Kristy l-a dus pe Rob la subsol ca să exerseze fluieratul, în timp ce eu i-am condus pe cei trei copii mai mici în camera de joacă Tocmai începusem cu ei una dintre activităţile preferate ale lui Jamie – coloratul unor imagini cu monştri, când a sunat telefonul — Răspund eu, am strigat către Kristy M-am grăbit să ajung la bucătărie Bună ziua, reşedinţa Newton Nimic Nu auzeam niciun sunet — Alo? am spus din nou Este amuzant cum uneori poţi să te sperii de un fleac la fel de tare ca de un lucru real Mâinile îmi tremurau când am pus receptorul la loc — Cine era? a întrebat Kristy — A greşit numărul, i-am răspuns neliniştită Nu voiam să-i sperii pe copii, dar, având în vedere ce se întâmplase cu soţii Goldman cu o seară înainte, brusc mi s-a părut că aveam îndeajuns de multe motive ca să fiu neliniştită În cel mai scurt timp, îi voi spune lui Kristy despre apelul primit O jumătate de oră mai târziu, exact când aveam de gând să pregătesc cina, telefonul a sunat din nou Kristy urca pe scări cu Rob, care părea foarte mândru de el — De data asta răspund eu Am dat din cap şi am urmat-o în bucătărie — Alo? a zis ea Alo? Mi-am dat seama imediat că era din nou unul dintre acele apeluri Kristy a închis telefonul, nervoasă Am aruncat o privire în camera de joacă pentru a mă asigura că toţi copiii erau ocupaţi — N-a răspuns nimeni? am întrebat-o pe Kristy Ea a clătinat din cap — Primul apel a fost la fel Nu era vorba de nicio greşeală Kristy şi-a muşcat buza — Tu ce crezi? mi-a şoptit E timpul ca Fantoma să dea o nouă spargere? Am ridicat din umeri — Crezi că Sam e cel care face farse cu telefoanele? Fratele lui Kristy avea o reputaţie destul de proastă Şi îi plăcea să ne pună pe noi, cele din Clubul Bonelor, la încercare din când şi când — Posibil, a spus Kristy gânditoare E destul de interesat de povestea asta cu Fantoma, dar nu prea e genul lui Sam să sune şi să nu zică nimic Lui îi place să-şi lase amprenta, dacă înţelegi ce vreau să spun De la el mai degrabă te-ai aştepta să sune şi să spună pe o voce înfricoşătoare: „Buhuhuuu, Kristeee! Eu sunt Fantoma Bubuhuuu, mai bine ţi-ai ascunde inelul din plastic şi lanţul cu amuletă, pentru că urmează să-ţi fac o vizită” Atunci am zâmbit, în ciuda situaţiei ciudate în care ne aflam — Uite cum facem Dacă este Fantoma, suntem în siguranţă, pentru că probabil nu va jefui casă, dacă se află cineva înăuntru — Poate că totuşi va intra A mai făcut-o şi înainte În afară de asta, nu sunt decât copii în casă Poate îşi dă seama că — El nu-şi poate da seama de nimic Nici nu ştie dacă este vreun adult acasă Doar pentru că am răspuns la telefon nu înseamnă neapărat că Şi, în acel moment mirific, telefonul a sunat a treia oară Am smuls receptorul din furcă şi am spus: — Bună ziua Alo? Apoi, cuprinsă brusc de inspiraţie, am strigat spre bucătărie: Hei, tată, iarăşi se joacă cineva cu telefonul Cred că Cel care a sunat a închis înainte ca eu să apuc să spun: „Cred că ar fi bine să sunăm la poliţie” I-am zâmbit neliniştită lui Kristy şi am lăsat receptorul jos Şi ea mi-a zâmbit încordată — Păi, a spus ea repede, hai să servim cina Pun pariu că le e foame copiilor — Vrea cineva să mănânce? am strigat înspre camera de joacă Încă domnea liniştea acolo Aproape că mi-a părut rău că trebuia s-o întrerup Dar, una dintre responsabilităţile noastre în calitate de bone, în seara respectivă, era să-i hrănim pe Jamie şi pe copiii Feldman — Sunt lihnit! a strigat Rob, sărind în picioare — Da! i-au ţinut isonul şi ceilalţi Şi-au lăsat toţi creioanele jos şi au fugit — Uau! am exclamat Toată lumea se duce înapoi în cameră şi-şi pune creioanele şi foile la loc — Eu n-am colorat, a protestat Rob — Tu poţi să pregăteşti masa, i-am spus — Bine! a fost el de acord imediat În scurt timp, masa era pusă Sandvişurile doamnei Feldman erau stivuite pe o farfurie în mijlocul mesei, paharele erau umplute cu lapte, iar Kristy şi cu mine le împărţeam tuturor mere şi portocale A fost o cină simplă şi toată lumea, inclusiv Kristy şi cu mine, s-a arătat mulţumită De fapt, am fost atât de fericiţi, încât vreme de câteva minute, am mâncat în tăcere Nu s-au auzit decât ronţăieli, şi mestecatul mâncării, şi gâlgâitul laptelui băut de Jamie Dintr-odată, de afară s-a auzit un mic bubuit Ochii mei i-au întâlnit pe ai lui Kristy deasupra sandvişurilor cu ton — Ai auzit ceva? am întrebat-o eu în şoaptă — Ai auzit ceva? a întrebat şi Rob în acel moment — Ei, o fi fost vântul, i-am răspuns, dar vocea îmi tremura — În seara asta nu bate vântul, a spus el Un alt bubuit, nu prea puternic L-am auzit iar, a insistat el — Poate umblă vreun câine la tomberoanele de gunoi, a sugerat Kristy — Tomberoanele unchiului Roger sunt din plastic — Bine, am spus eu foarte curajoasă, atunci mă duc să verific cum stă treaba Dar nu am ajuns mai departe de living (cu Kristy şi Rob pe urmele mele) când am auzit nişte zgomote distincte la una dintre ferestrele din faţă şi am văzut o umbră luând-o la fugă, în întunericul care se lăsa — Ajunge! Până aici, am spus eu mai mult nervoasă decât înfricoşată Eu sun la poliţie Şi am făcut întocmai CAPITOLUL TREISPREZECE Femeia care a răspuns la telefon când am apelat la 112 a fost foarte drăguţă şi m-a ajutat Evident, fusese instruită să calmeze oamenii care erau supăraţi — Bună ziua, bună ziua! am spus, dorindu-mi să pot şopti şi striga în acelaşi timp — Da? a răspuns femeia Cu ce te pot ajuta? — Sunt bona unor copii, şi cineva dă târcoale pe afară A fost la fereastra din faţa casei Am primit şi nişte apeluri telefonice ciudate Genul de apeluri în care cel care sună închide imediat după ce răspunzi — OK, a spus ea E foarte bine că ai sunat Cum te numeşti? — Claudia Kishi, i-am răspuns — Şi care este adresa casei unde te afli acum? Mulţumită lui Kristy, eram dotată cu informaţiile necesare Aceasta era una dintre noile reguli de siguranţă ale bonelor: Memorează întotdeauna adresa şi numărul de telefon al clientului tău I-am dat adresa — Mulţumesc! a spus ea Şi dă-mi şi numărul de telefon, în cazul în care trebuie să te sun înapoi I-am dat numărul — Foarte bine O maşină este deja în drum spre voi Se află la doar câteva străzi distanţă şi ar trebui să ajungă în cel mai scurt timp Cu toate acestea, fiind vorba de cineva care dă târcoale, n-am vrea să-l speriem, aşa că maşina echipajului de poliţie va parca puţin mai departe de casă Apoi, un ofiţer va cerceta cu grijă curtea, în timp ce altul va veni la uşă să stea de vorbă cu voi — Bine, am spus, aruncând o privire nesigură pe geam Era destul de întuneric afară Cum voi şti că este un poliţist la uşă? — Bună întrebare Pot să-ţi spun că eşti o bonă foarte isteaţă Când sună la sonerie, întreabă cine este la uşă Bărbatul se va identifica drept ofiţer de poliţie Uşa are un lanţ de siguranţă? — Da — Du-te şi pune-l chiar acum! — Kristy, du-te să pui lanţul la uşa din faţă, am şoptit Ea a luat-o la fugă imediat — Şi după ce ofiţerul s-a identificat, deschide uşa doar atât cât să vezi că are o legitimaţie, pe care ţi-o va arăta, bine? — Da! Mulţumesc Ah! Sună cineva la uşă Mulţumesc, mulţumesc, am spus în grabă Şi am închis Kristy era pe punctul de a deschide uşa — Aşteaptă! Lasă-mă pe mine să mă ocup Doamna mi-a spus ce să fac M-am îndreptat spre uşă, conştientă că Rob, Kristy, Brenda, Rosie şi Jamie se înghesuiau în spatele meu M-am bucurat că erau acolo Aveam nevoie de prezenţa lor — Cine-i acolo? am întrebat — Ofiţerul Drew După ce am verificat că lanţul era pus pe cant, am întredeschis uşa Pe veranda familiei Newton se afla un bărbat în vârstă, îmbrăcat în costum de poliţist, care avea o căpăţână chelioasă ce strălucea în lumina felinarului Arăta foarte simpatic, ca un bunic, şi avea un aer oficial, dar nu părea să fie poliţist Cel puţin, nu aşa îmi imaginam eu că arată unul Oricum, mi-a întins legitimaţia şi un fel de carte de identitate; limpede ca lumina zilei I-am aruncat o privire peste umăr lui Kristy — Psst! Verifică-l şi tu, am şoptit M-am dat la o parte, şi Kristy a privit prin deschizătură — Cine a făcut această plângere? a întrebat ea pe tonul unui om de afaceri — Cineva pe nume Claudia Kishi, a spus bărbatul foarte răbdător Tu eşti aceea? — Nu, eu sunt, am spus din spatele lui Kristy E-n regulă, Kristy Lasă-l să intre Am deschis uşa Şi am avut cea mai mare surpriză a vieţii mele Cu uşa larg deschisă, am văzut că mai erau doi oameni pe alee, în afară de ofiţerul Drew Unul din ei purta de asemenea uniformă Celălalt era Alan Gray! Kristy a tresărit — Cine-i acela? a întrebat Rob Kristy şi-a revenit repede şi era gata să-l ia la bătaie pe Alan La urma urmelor, erau vechi duşmani — Alan Gray, şobolan ce eşti! Să te furişezi aşa! — Îl cunoşti pe acest tânăr? a întrebat ofiţerul Drew, cu un zâmbet pe buze — Normal că-l cunosc! a strigat Kristy Numele lui este Alan Gray Locuieşte pe strada Rockville Court, este în clasa a şaptea la Şcoala Gimnazială Stoneybrook şi este un Faţa lui Alan de dezumfla mai repede decât un soufflé nereuşit — În regulă, domnişoară, a spus ofiţerul Drew Am înţeles ideea — Unde l-aţi găsit? am întrebat — În spatele tufişului de rododendron de pe una din laturile casei, a răspuns celălalt poliţist Apropo, eu sunt ofiţerul Stanton — Salut, au spus Kristy, Rob, Rosie, Brenda şi cu mine — Pot să vă iau puţin cascheta? l-a întrebat Jamie pe ofiţerul Drew Acesta a zâmbit şi i-a dat cascheta lui Jamie — Am putea intra un minut? Cred că avem de discutat câteva lucruri I-am aruncat o privire lui Kristy Părea să scoată flăcări pe nări Privirea ei cu siguranţă ar fi putut să-l ardă pe Alan — Bineînţeles, am răspuns Kristy a făcut o faţă lungă la mine — Ei bine, trebuie să-i las să intre Sunt de la poliţie! i-am şoptit în timp ce Jamie şi copiii Feldman s-au dat la o parte ca să le facă loc Ne-am aşezat cu toţii în living — Hei, copii, le-am spus eu micuţilor de care trebuia să avem grijă, dacă vă întoarceţi la bucătărie acum şi vă terminaţi cina, am să vă dau nişte prăjituri-surpriză la desert — Ce sunt prăjiturile-surpriză? a întrebat Rob suspicios — Dacă vă spun, n-o să mai fie surpriză Dar vei afla după ce termini de mâncat şi dacă rămâi în bucătărie, am adăugat Copiii au fugit înapoi în bucătărie Alan, poliţiştii, Kristy şi cu mine ne-am uitat unii la alţii Ofiţerul Drew tocmai dădea să spună ceva când Kristy i-a luat-o înainte — Ia zi, Alan, spune tot Tu ai fost la fereastra din faţă? Am văzut o sclipire răutăcioasă în ochii lui Alan, indicând faptul că era pe punctul de a spune „nu” Apoi a aruncat o privire către ofiţerul Stanton, care se uita fioros la el — Da, a recunoscut el — Ai sunat aici de trei ori în această după-amiază şi ai închis când Kristy sau eu am răspuns la telefon? am întrebat Alan şi-a lăsat ochii în pământ — Da — Nu cumva m-ai sunat odată şi când eram la familia McLelland? (Asta era casa lui Watson ) — Ba da, a îngăimat el — Şi de câteva ori aici şi în alte zile, şi poate o dată sau de două ori când lucram pe Rosedale Road? — Da Alan vorbea deja doar în şoaptă — Dar de unde ştiai că voi fi în acele locuri? — Şi de ce ai hărţuit-o pe această tânără? a vrut să ştie ofiţerul Drew pe un ton atât de ferm, încât mi-a venit să-l felicit Cred că încerca doar să-l sperie puţin pe Alan — Păi Hm la ce întrebare trebuie să răspund mai întâi? i-a întrebat precaut Alan pe poliţişti — La a mea! a poruncit Kristy Ofiţerul Stanton a ridicat din sprânceană Am lovit-o pe Kristy în gleznă — Bine Alan şi-a umezit buzele Tu mi-ai uşurat munca, a spus el — Eu? Cum aşa? a răspuns Kristy — Cum? Păi, totul era notat în caietul ăla al tău — Ce caiet? Vrei să spui, registrul clubului nostru? — Bănuiesc că da Chestia aia pe care ai început să o aduci la şcoală în fiecare zi Eu o verificam în fiecare dimineaţă Conţinea tot felul de informaţii Ore, adrese Kristy s-a lovit cu podul palmei peste frunte — şi numere de telefon, a încheiat ea fraza în locul lui Alan Iar el a dat din cap — Alan, eşti un şobolan! a explodat ea (Sunetele vagi şi ronţăielile din bucătărie s-au oprit brusc ) — Eşti un şobolan imens, gigantic, împuţit — Bine, bine, să ne calmăm, domnişoară! a spus ofiţerul Drew, întorcându-se către Alan Cum reuşeai să pui mâna pe registru în fiecare dimineaţă? — Ăă Păi, îl împrumutam Din banca lui Kristy, când nu era atentă Adică, acel caiet era atât de îngrijit şi uşor de citit (Mulţumită lui Mary Anne ) — Ştii că asta a fost o încălcare a vieţii private? a întrebat ofiţerul — Păi — Bine, bine, bine, a spus Kristy Te uitai în caiet Dar de ce voiai să mă sperii pe mine? — Păi, a spus Alan din nou, n-am vrut asta Am vrut să te întreb ceva, dar pur şi simplu n-am putut la şcoală Mi-a lipsit curajul Şi n-am putut să te întreb la şcoală — Dar ai avut tupeul să ne furi registrul şi să mă spionezi, ca să nu mai punem la socoteală trasul de păr, piedicile pe care mi le-ai pus, mâncarea de prânz pe care o furai şi faptul că inventezi poveşti despre mine la ora domnului Peters — Fiule, a spus ofiţerul Stanton cu o voce mai amabilă, ce-ai vrut de fapt să o întrebi? Alan a mormăit ceva neinteligibil — Mai tare! i-a strigat Rob din bucătărie — Termină-ţi sandvişul! am strigat, în schimb — Ce, Alan? l-a întrebat Kristy, pe un ton aproape politicos — Am vrut să ştiu dacă accepţi să mergi cu mine la petrecerea dansantă de Halloween Dacă aş fi fost Kristy, mi-ar fi sărit ochii din orbite în clipa aia Dar Kristy a spus doar: — Oh, Doamne, asta-i tot? Normal că merg cu tine Mulţumesc Şi, în acel moment, au venit acasă soţii Feldman şi Newton Se întorseseră mai devreme CAPITOLUL PAISPREZECE N-are rost să mai adaug că atunci când au intrat în sufragerie, părinţii au fost îndeajuns de surprinşi să-şi găsească copilaşii vorbind cu doi poliţişti şi un băiat ciudat Doamna Newton a tresărit, şi ofiţerul Drew a sărit în picioare şi a ajutat-o să ia loc pe un scaun — Totul este în regulă, doamnă, a spus el Fetele au avut o mică problemă, dar au rezolvat-o cu bine Copiii n-au păţit nimic — Slavă Domnului! — Sunt în bucătărie, mănâncă, am adăugat Ofiţerul Drew a aruncat precaut o privire spre burta rotundă a doamnei Newton — Sigur vă simţiţi bine, doamnă? a întrebat — Sunt OK, a spus ea cu respiraţia tăiată Dar, Claudia şi Kristy, ce s-a întâmplat aici? M-am uitat la Kristy, sperând că va dori ea să explice — Este prietenul tău, am şoptit — Tu ai fost cea care a chemat poliţia Am tras încet aer în piept Doamna Feldman se dusese la bucătărie să vadă ce fac copiii, dar soţii Newton şi domnul Feldman erau toţi numai ochi şi urechi — Ei bine, am început eu, am primit trei apeluri telefonice ciudate după ce aţi plecat Am ridicat receptorul, şi de la celălalt capăt al firului nu s-a auzit nimic Ea fel se întâmplase şi cu soţii Goldman înainte să fie jefuiţi aseară Apoi, în timpul cinei, am auzit nişte zgomote afară, iar când am venit în living, era cineva la fereastră Aşa că am sunat la poliţie — Ai procedat cum trebuie, a spus doamna Newton Te-ai comportat în mod responsabil — Doar că acela care ne dădea târcoale s-a dovedit a fi el (am scuturat din cap spre Alan), care o spiona pe Kristy — Ei bine, n-aveai de unde să ştii atunci, a spus domnul Newton — Cred c-ar fi mai bine să ne retragem acum, a propus ofiţerul Drew, ridicându-se în picioare Permiteţi-mi să-mi iau cascheta înapoi În acel moment, Jamie a venit în fugă în living şi i-a adus-o Mulţumesc, tinere! Şi tu (ofiţerul s-a răsucit către Alan), vei veni cu noi Alan s-a făcut alb la faţă când a auzit A înghiţit cu noduri — Chiar trebuie? — Alan a încurcat-o? a întrebat Kristy — Nu Doar îl ducem acasă Pe drum, vom purta o discuţie despre confidenţialitate şi utilizarea corectă a telefonului Poate să o considere un avertisment — Da, domnule, a spus Alan Când ieşea pe urmele poliţiştilor, a spus peste umăr: Ne vedem mâine la şcoală, Kristy Pa, Claudia — Pa, l-am salutat şi noi — A făcut rele, Kristy? a întrebat-o Jamie imediat ce uşa s-a închis — Doar un pic, a răspuns Kristy — Hei, primim prăjiturile-surpriză sau ce? Rob striga din bucătărie — Normal că da Toţi aţi fost foarte cuminţi Kristy şi cu mine le-am pregătit copiilor desertul promis – prăjituri cu fulgi de ciocolată şi câte o linguriţă de îngheţată deasupra Se făcuse timpul de plecare Întrucât era întuneric, domnul Newton s-a oferit să ne conducă, dar locuiam atât de aproape, încât i-am zis că vom merge pe jos În plus, voiam să vorbesc cu Kristy — Deci? am spus când am ajuns pe trotuar — Ce-i? — Ţi-ai pierdut minţile? De ani de zile îl urăşti pe Alan Gray L-ai urât pentru tupeul pe care îl are Aşa ne-ai spus în urmă cu câteva săptămâni Şi, de când a început şcoala, luna trecută, n-am auzit decât că să-l ai pe Alan în banca din spatele tău e un ghinion la fel de mare ca şi când ai avea un un — Motan cu blana pleoştită? — Da — Ştiu Ei bine, asta doar pentru că Alan a dovedit în sfârşit ceva ce mama îmi tot spune de câţiva ani Numai că eu n-am crezut-o până acum — Ce ţi-a spus? — Că băieţii te tachinează pentru că te plac Trebuie să recunosc că, uneori, încă mai cred că Alan este un fel de puşlama, şi nu m-ar fi deranjat dacă dădea puţin de bucluc în seara asta Adică, să stea pe la fereastră şi să ne sperie cu telefoanele alea A meritat să se sperie, aşa cum ne-a făcut şi el nouă Cu toate astea, închipuie-ţi, Claudia, mă place un băiat! Kristy a făcut o pauză, apoi, oarecum confuză, a continuat: De altfel, este drăguţ, în felul lui Şi cred că unele dintre lucrurile pe care le-a făcut au fost amuzante dacă le priveşti dintr-un anumit unghi I-am zâmbit larg — Acum înţelegi şi tu ce simţim Stacey şi cu mine De-aia stăm, la prânz, la masă cu băieţii Pentru că ne plac Sau cel puţin nu ne urăsc Şi este destul de frumos să fii invitată la dans, nu-i aşa? Kristy a dat din cap, cu un aer rătăcit — Nu prea înţeleg toate astea, a rostit ea încet Adică, cum o să-i explic lui Mary Anne? Şi, o, Doamne, îţi poţi imagina ce-o să facă fraţii mei când o să mă vadă pregătindu-mă să merg la petrecere? — Acum nu mai poţi bate în retragere Uite, peste două seri, toate acestea vor fi trecut Cred că Mary Anne va înţelege Iar Stacey şi cu mine te vom ajuta să te pregăteşti înainte de petrecere Deci nu-ţi face griji Ajunseserăm la casele noastre — Mulţumesc, Claudia, a spus Kristy Ne vedem mâine — Bine Pa! Vocea mi-a sunat mult mai veselă decât mă simţeam În timp ce traversam strada, nu mă gândeam decât la faptul că Emily şi Dorianne mergeau la petrecerea de Halloween, Stacey probabil că se ducea şi ea însoţită de Pete Black, şi nu de Sam Thomas), lui Mary Anne nu îi păsa de Halloween, iar acum participa şi Kristy Doar eu nu mergeam Băiatul care aş fi vrut să mă însoţească la petrecerea de Halloween nu ştia nimic despre mine, cu excepţia faptului că i-am răsturnat odată o farfurie cu jeleu în poală Am intrat în casă, am salutat-o pe Mimi, apoi pe părinţi, şi m-am dus în camera mea Am închis uşa şi m-am întins în pat Intenţionam să fiu deprimată o vreme, aşa că am scos o caramea sărată din rezervele mele secrete aflate în borcanul cu creioane Mestecam, căzută pe gânduri, când cineva mi-a bătut la uşă Nu prea voiam să vorbesc cu nimeni, poate doar cu Mimi — Cine e? am strigat — Janine Am gemut de durere Mai bine aş fi stat de vorbă cu un şarpe decât cu Janine — Nu pot vorbi acum! — Ar fi bine să vorbim Este urgent — Of, bine Intră (Mimi ar fi fost mândră de mine ) Janine s-a strecurat în camera mea, a închis uşa în linişte în urma ei şi s-a suit în pat, la picioarele mele — Ce făcea poliţia în casa familiei Newton? m-a întrebat Mi-am vârât o altă caramea în gură, înainte să o fi terminat pe prima — Dansa step, am reuşit să spun — Claudia ? — De unde ai ştiut că au fost acolo? — Doamna Gordon m-a adus cu maşina de la universitate şi am văzut maşina echipajului plecând de acolo Nu cred c-a fost ceva prea grav Nu aveau girofarurile aprinse Dar nu i-am spus nici mamei, nici lui tata — Nu le-ai spus? am întrebat, oarecum uimită Nu insinuez că Janine nu poate ţine un secret, ci doar că nu prea îi stă în fire să-şi folosească imaginaţia, ca să-şi dea seama că sunt într-un bucluc pe care poate aş vrea să-l ascund sub preş — Nu, a confirmat Janine clătinând din cap — Aha, mulţumesc! Adică, este în regulă dacă află O să le povestesc despre asta mai încolo Dar îţi mulţumesc c-ai aşteptat să vorbeşti cu mine mai întâi Janine a zâmbit şi a întins mâinile de parcă ar fi vrut să spună: „Nu-i nicio problemă”, expresie pe care, desigur, n-ar fi folosit-o, pentru că nu era un fan al limbajului colocvial, dacă îl putea evita — Ce s-a întâmplat? m-a întrebat Vrei să-mi spui mie mai întâi? — Da, am spus cu entuziasm, ridicându-mă în picioare Vrei o caramea? Amintindu-mi de spusele lui Mimi, intenţionam să profit la maximum de acest moment de apropiere, dar neobişnuit pentru noi, între două surori — Bine, a spus Janine I-am dat o bucată de mentă şi am început să-i povestesc despre Alan — Aşa că, am spus, mă furişasem — M-am furişat — bine, fie! în living, şi cineva a apărut la fereastră! — Ce-ai făcut? m-a întrebat, cu ochii ei întunecaţi scăpărând de curiozitate — Am sunat la poliţie — N-ai ţipat? — Nu Doar m-am dus ţintă la telefon Şi am povestit ce s-a întâmplat — Doamne, tu chiar eşti curajoasă, a spus Janine pe un ton admirativ — Bănuiesc că da, i-am răspuns Totuşi, nu m-am simţit curajoasă atunci, pe moment Ştiam doar că eu şi Kristy trebuie să li protejăm pe copii — Sunt foarte mândră de tine — Serios? — Da Sunt mândră că eşti sora mea — Uau, eu Mulţumesc! Janine? — Ce-i? — Cum de nu mai treci aşa de des pe la mine ca să vorbim? — Pentru că, de obicei, îmi spui să tac din gură sau să plec şi să-mi văd de ale mele — Ei bine, asta se întâmplă pentru că, de obicei, începi să vorbeşti ca un profesor emerit, care se dă în spectacol Când eram mici, ne distram Pe atunci vorbeai ca un copil Janine s-a încruntat — Acum vorbesc ca un profesor? — Nu Dar dar îmi spui mereu tot felul de lucruri pe care nu vreau să le ştiu, cum ar fi modul în care acţionează frica Cui îi pasă? — Mie îmi pasă Acele lucruri mă fascinează pe mine — Dar pe mine nu — Ce este interesant pentru tine? m-a întrebat Janine — Păi, cărţile cu detectivi, şi poveştile de groază, şi să fiu bonă, şi să pictez Janine a dat aprobator din cap — Ce s-a întâmplat în această seară a fost interesant — Da — Mă bucur că m-ai lăsat să intru să vorbim — Şi eu, i-am spus — Putem să facem asta mai des? m-a întrebat Janine pe un ton care mi s-a părut puţin cam timid — Desigur Am o mulţime de alte bomboane ascunse prin cameră Janine mi-a zâmbit — De fapt, îţi voi spune un secret Şi eu am bomboane ascunse — Pe bune? — Îhm Bomboanele sunt viciul meu Nu eram sigură ce este un viciu, dar nu aveam de gând să întreb — Nu ştiam — Sunt o mulţime de lucruri pe care nu le ştii despre mine — Şi nici tu despre mine — Ei, hai să le spunem mamei şi tatii ce s-a întâmplat — Bine Aşa am şi făcut Mama, tata şi Mimi s-au arătat şi ei mândri de mine După aceea, Janine a făcut cu mine o ultimă recapitulare pentru testul de matematică de a doua zi Nu mi s-a mai părut că m-a pisălogit la fel de tare ca de obicei Totul a fost bine până ce am ajuns în pat Atunci, m-am gândit la două lucruri care mi-au dat fiori Primul era că Trevor nu mă invitase la petrecere Al doilea a fost mult mai rău Dacă Alan o sunase în glumă pe Kristy în ultimele două săptămâni, atunci pe mine cine mă sunase? Primisem mai multe apeluri când avusesem grijă de copii, şi Fantoma era încă în libertate Oare exista vreo posibilitate ca el să mă fi urmărit pe mine? Nu, am decis, câteva secunde mai târziu Nu era plauzibil deloc Fantoma umbla după bijuterii, nu după oameni Şi, mai ales, nu după oameni care nu aveau bijuterii Cum ar fi analizat Nancy Drew situaţia dacă acesta ar fi fost un roman de mistere şi ea ar fi fost poliţista? mă întrebam Ea ar fi urmărit indiciile Ar fi trecut în revistă toate informaţiile Ei bine, m-am gândit, Kristy a primit telefoane misterioase Şi eu primisem apeluri telefonice ciudate Autorul Apelurilor lui Kristy s-a dovedit a fi Alan, un băiat care o plăcea în secret Poate că şi Autorul Apelurilor mele era tot un băiat! La urma urmei, Alan a verificat registrul nostru Poate că îl mai arătase şi altora Cine să fi făcut pasiune pentru mine, oare? Rick Chow? Poate Howie? Aveam nevoie de mai multe indicii M-am rostogolit pe o parte şi am adormit ∵ Misterul îngrozitor a fost clarificat a doua zi după-amiază, în ceea ce s-a dovedit a fi o zi scrisă cu litere roşii În primul rând, am scăpat cu bine de testul la matematică Am lucrat cu atenţie şi am dat ultima testul înapoi la profesor Nu eram sigură cât de bine rezolvasem exerciţiile, dar măcar ştiam că am încercat din răsputeri, ceea ce nu pot spune prea des Dar, frate, ce surprinsă am fost când domnul Peters m-a găsit la vestiar, la sfârşitul zilei de şcoală, şi mi-a spus: — Felicitări, Claudia! — Pentru ce? am întrebat precaută — Astăzi am început să corectez lucrările, în timpul pauzei de prânz Lucrarea ta era prima M-am gândit c-ai vrea să ştii că ai obţinut optzeci şi şase de puncte — Serios? Un optzeci şi şase? Asta cât înseamnă? B? — B sau un B+, în funcţie de ce a făcut şi restul clasei Se vede că ai muncit din greu Chiar se vede Ţine-o tot aşa! — Aşa voi face! Mulţumesc! De parcă n-aş fi avut parte de suficiente motive de entuziasm, mă aflam acasă la Nina şi Eleanor Marshall, câteva ore mai târziu, când a sunat telefonul Am ridicat receptorul, nerăbdătoare Nu era nimeni pe fir — La naiba! am spus, în timp ce puneam receptorul la loc — Ce este? m-a întrebat Nina — A, nimic, cineva a greşit numărul Oare să fi fost Autorul Telefoanelor mele Fantomă secret? De fapt, începeam să sper că telefonul va suna din nou! Şi, imediat, exact asta s-a întâmplat Am apucat receptorul — Alo? Cu cine vorbesc? Spune ceva, te rog! Am aşteptat şi, după o clipă, o voce masculină necunoscută a vorbit — Claudia? Mi-am ţinut respiraţia — Da? Am auzit cum cel care sunase îşi dregea glasul — Îhm-hm! Sunt Trevor Trevor Sandbourne Aproape că am leşinat — Nina, am şoptit eu, acoperind cu mâna difuzorul, du-te să aduci puzzle-ul cu Sesame Street În câteva minute vin să vă ajut pe tine şi pe Eleanor În timp ce Nina şi Eleanor fugeau după puzzle, am luat mâna de pe difuzor — Trevor? am întrebat eu mirată Nu-mi venea să cred — Da Tu ştii cine sunt? — Oh, da! Adică, bineînţeles că da Tu eşti poetul Scrii pentru The Literary Voice — Aşa este, a spus el timid Mă întrebam dacă Adică, ştiu că este cam din scurt, dar ai putea Ai vrea să mergi cu mine la petrecerea dansantă de Halloween? Nu se putea una ca asta! Nu se putea! În câteva minute, m-am trezit din visare şi acel telefon era parte dintr-un vis, exact ca Dorothy şi călătoria ei în Oz M-am ciupit până m-a durut — Mi-ar face plăcere, Trevor Mulţumesc — Vrei să spui că poţi veni? — Da — O, bine! Ne vedem acolo La dans Vineri la ora patru, OK? — OK Trevor? (Trebuia să-l întreb ) De unde ai ştiut cum să dai de mine? Eu nu locuiesc aici La celălalt capăt al firului s-a lăsat tăcerea — Am aflat de la Alan Gray — Aha! — Eu eu ştiu c-ai aflat despre Alan şi povestea cu registrul de programări Şi, vezi tu, de fiecare dată când Alan îl lua să se uite unde urma să lucreze Kristy îmi scria şi mie unde mergeai tu, dându-mi toate informaţiile Ştie că te plac Odată, m-a prins că scriam o poezie despre noi doi — O poezie? Despre noi? — Mda — O mai ai? — Nu, a spus Trevor timid Am aruncat-o Mi-a fost ruşine Alan a început să îngâne o melodie despre noi, cum ne sărutăm într-un copac Toată lumea l-a auzit — Deci aşa a aflat, am spus — Mda Apoi s-a simţit prost din cauză că m-a tachinat, şi acum, dacă tot suntem prieteni, a început să îmi spună despre programările tale A fost doar felul lui de a-şi cere iertare faţă de mine Acum cred că este rândul meu să-mi cer iertare Îmi pare foarte rău, Claudia Alan mi-a spus ce s-a întâmplat aseară N-a vrut să mă pună în dificultate, aşa că nu le-a dat poliţiştilor şi numele meu Dar, când a ajuns acasă, m-a sunat şi mi-a spus că mai bine îndrept lucrurile cu tine, oricât de greu mi-ar fi Îmi pare rău că te-am speriat cu apelurile telefonice Chiar te plac M-am uitat după tine tot anul Numai că mi-a fost frică să-ţi vorbesc — Nu este nicio problemă, Trevor Mă bucur că ai făcut-o în cele din urmă Şi eu te plac Ne vedem vineri Am lăsat jos receptorul Aveam, totuşi, să merg la petrecerea dansantă de Halloween! Doamne, ce mai zi! — Hei, fetelor! le-am strigat pe Nina şi Eleanor Vom sărbători Luaţi-vă gecile Astăzi aveţi trataţie specială din partea mea: îngheţată la cornet Aşa că am sărbătorit Am sărbătorit cea mai fericită zi din viaţa mea CAPITOLUL CINCISPREZECE Petrecerea de Halloween a fost fantastică Kristy şi Alan au venit împreună, precum şi Stacey cu Pete Stacey părea să se distreze pe cinste Poate că Pete o va ajuta să uite de Sam Thomas Mary Anne n-a venit, dar era împăcată cu alegerea ei Joi seara, cu o zi înainte de petrecere, Stacey, Kristy şi cu mine am dat o tură prin casa fiecăreia dintre noi, aşa în grup, încercând o grămadă de costumaţii cu care să fie toată lumea de acord Votaserăm în unanimitate să nu mergem costumate Voiam să arătăm drăguţ În plus, băieţii s-au jurat că nu vor veni costumaţi nici dacă-i picai cu ceară Stacey şi cu mine am optat pentru blugi largi şi pulovere lălâi Nu am putut s-o convingem pe Kristy să renunţe la un pulover în carouri şi o bluză roşie pe gât, dar a doua zi, lui Alan n-a părut să-i pese de asta Când am ajuns la şcoală (după ce am fugit acasă, m-am schimbat din uniformă în hainele de dans şi am luat-o rapid înapoi spre şcoală), Alan a întâmpinat-o pe Kristy cu un zâmbet larg pe faţă, similar cu zâmbetele lui Trevor şi Pete După ce ne-am lăsat hainele în cuier, Trevor şi cu mine ne-am aşezat la masa de punch şi am râs de apelurile lui telefonice şi de accidentul cu jeleul de fructe Fiindcă epuizaserăm toate subiectele de discuţie, am dansat Sincer, nici Trevor şi nici eu nu suntem cine ştie ce mari dansatori, dar oricum, ne-am distrat copios Îmi făcusem un nou prieten ∵ Luni, imediat după Halloween, domnul Peters ne-a adus testele la matematică Punctajul meu de optzeci şi şase însemna un B cu plus În seara aceea, la cină, le-am dat vestea cea bună alor mei — Bravo! a spus tata — Sunt aşa mândră de tine! s-a entuziasmat mama Janine s-a ridicat de pe scaun şi chiar mi-a dat o îmbrăţişare scurtă Mimi mi-a zâmbit solemn şi mi-a spus: — Ştiam că poţi, draga mea Claudia Două zile mai târziu, poliţia l-a prins pe Autorul Apelurilor Fantomă De-adevăratelea, de data asta L-au capturat chiar în toiul unei spargeri Un domn oarecare, Johnson Nuestetter, şi cu soţia lui, care locuiau într-o casă din Mercer – o casă ce arăta mai degrabă ca un palat –, au primit două apeluri telefonice de la Fantomă, miercuri după-amiază Familia Nuestetter, pentru că se uita la ştiri, era la curent cu acţiunile Fantomei, şi astfel au alertat poliţia O patrulă de poliţie a supravegheat casa în cursul acelei nopţi, iar soţii Nuestetter au fost rugaţi să iasă în oraş, deoarece poliţia şi-a dat seama că hoţul urmăreşte casa de undeva Şi, într-adevăr, după douăzeci de minute de la plecarea lor de acasă, Fantoma şi-a făcut apariţia Poliţia l-a lăsat să intre în casă şi să ajungă în dreptul seifului, moment în care a intrat în acţiune Infractorul a mărturisit totul În noaptea aceea, Fantoma a fost băgată după gratii Dar ia ghiciţi ce mister nu a fost desluşit! Misterul din casa familiei Goldman Fantoma a declarat că nu fusese niciodată în Stoneybrook Deci poliţia a decis că familia Goldman chiar fusese jefuită de un alt hoţ, care copiase metoda Autorului Apelurilor Fantomă Odată ce Fantoma a fost băgată la închisoare, cu siguranţă că nimeni nu ar mai risca a doua oară Ar fi prea periculos La auzul acestor veşti, Mary Anne a revenit în Clubul Bonelor Imediat după ce au auzit noutăţile, Mary Anne l-a rugat pe tatăl ei să o lase din nou să fie bonă, iar acesta a cedat rugăminţilor ei ∵ Am sărbătorit prinderea Fantomei la următoarea întrunire a clubului Deja aveam pregătite cu suc acidulat, cu o pungă mare de chipsuri, una cu bomboane M&M cu arahide, un măr şi un pachet de biscuiţi pentru Stacey — Ei bine, a spus Kristy, dându-şi capul pe spate ca să înghită un pumn de M&M, i-am supravieţuit Autorul Apelurilor Fantomă — Mda, aşa este, am aprobat eu Acest Club poate să facă orice! Am deschis patru cutii de suc dietetic şi le-am împărţit fetelor — Pentru succes! a toastat Stacey — Pentru noi! a toastat Mary Anne — Pentru Fantomă! a toastat Kristy chicotind — Pentru Clubul Bonelor! am strigat Cu zâmbete largi pe chip, am dat noroc cu cutiile de suc virtual-project eu VP - 90